
PJESMICA ZEMLJE 


Sunce tako jako grije. Iz zemlje se diže para. 
Kuda ona leti sve više i više? Evo, gledaj, pa to je ona 
postala bielim oblakom, blistavim, koji odlazi u du¬ 
binu i razpliva se u plavom nebu. On je odletio da¬ 
leko . . . Možda će se opet vratiti. 

A kako je liepa travica! Malena, čista, zazele- 
njela istom prije tri dana. Još prije tri daha svuda 
je bila gola zemlja, ali je ona odhranila, napojila 
zrno. Ona je napojila svaki korjenčić svih travica, 
grmlja, drveća; napojila ih čistom snježnom vodom, 
toplom proljetnom kišicom, i sve je počelo rasti, ze¬ 
lenjeti se — travica, grmlje, drveće. 

A ptice!? Pogledaj, koliko je dolje tielo velikih 
ptica i malih ptičica! Evo, hodaju po oranici vrane. 
One viču: krr... krr... i ruju po crnoj zemlji. Evo 
leti i cvrkuće lastavica, liepa lastavica. Ona je dole¬ 
tjela k nama iz dalekih zemalja, prekomorskih stra¬ 
na. Svuda po grmlju i lugovima vidi se mnogo ve¬ 
selih malih ptičica, plavih sjenica i smeđih carića, 

crveno rudih češljugarka i pjegavih čvoraka. Ah, 
kako sve one zvižde, piste, cvrkuću! I sve su one 
vesele, sve se raduju i prhutaju na suncu. 

A tamo, eno, visoko, visoko iz same dubine neba 
lete k nama ždralovi i zvonko ćurliču. Tamo opet, 
ne zna se odkud, kao da od samog sunca dopiru 
zvonke, vesele pjesme i milozvučne melodije. 

Eno, pogledaj, iz kuće izveli malu liepu djevoj¬ 
čicu. Sirota djevojčica je bolestna! Nju za ruku vodi 
dadilja, njezina prijašnja dojilja, a uz nju ide majka. 

I meću malu djevojčicu na topli sag na čistinu. 

— Majko, — reče ona, — kako mi je ovdje liepo 
na čistom zraku, pod toplim sunašcem. Kako je ovdje 
sve veselo! Svietli oblačci plove po plavom nebu. 
Svuda je tako liepa baršunasta zelena travica i bielo 
cvieće. Ah! ne kidaj ih, mila majko! Oni tako veselo 
gledaju na sunce i sunce na njih. A koliko je malih 
ptičica! I kako one sve pjevaju i cvrkuću! Mile pti¬ 
čice! Ali zašto, reci mi, mila majko, zašto ja čujem, 
kao da odasvud, iz neba, iz lugova, iz cvieća netko 
pjeva čudnu pjesmu? I u mojim bolestnim grudima 
tako jako se odaziva ta prekrasna pjesma. 

— To zemlja, — kaže majka, — to zemlja pjeva 
svoju pjesmicu! 

I djevojčica se naginje k zemlji i sluša, a njezino 
malo srdce drhće u grudima. I čuje djevojčica, kako 
joj reče zemlja: 

— Ti si moja, mala, liepa djevojčice, ti si moja! 
Ja sam odhranila, napajala tebe. Ja sam dala tvojoj 
dojilji i trave, i korienja, i kruha, i mesa i svakih plo¬ 
dova. Sve, što je ona jela, ja sam njoj dala, a ona 
sve to tebi podala u svome mlieku. Ja sve hranim, 
dok mene sunce grije. I meni je tako toplo, tako 
liepo pod toplim sunašcem. Ti si moja, mala, liepa 
djevojčice! 

Jako se zamislila djevojčica nad onim, što joj 
je rekla zemlja. Dugo je mislila djevojčica. Napokon 
joj majka reče: 

Hajdemo u kuću, ti ne smiješ dugo ostati na 
zraku: on ti je škodljiv — ovaj proljetni zrak. 

I uveli su malu djevojčicu. 

* 


A dani za danima su prolazili i bivali sve dulji 
i dulji. Jedva se smrkne na jednoj strani neba, a na 
drugoj već sviće nova zora, i opet izlazi krasno su- 
našce. 

I sve više i jače svietli i grije ono jarko sunce. 
Sva zemlja kao da se obnovila i okitila zelenilom i 
cviećem. 

Mala djevojčica kao da je sasvim ozdravila. Ona 
trči vesela, rumena, po lugovima i gajevima. Ona 
sluša, kako zvonko pjevaju slavulji i kukaju kukavice. 

Koliko svakojakog cvieća cvate po poljima i lugo¬ 
vima! I visoka raž njiše svojim klasjem, kao da se 
klanja maloj djevojčici. 

I po nebu trče sivi oblaci, uzdižu se sve više i 
više, postaju sve tamniji, i evo bljesnula munja, i uda¬ 
rio, zagrmio, zatutnjio grom. A kakva se samo ki- 
šica spustila i zaskakutala lupkajući po krovu, po 
listovima, po jarugama! 

Prošao je oblačak, opet se pomolilo sunce, i za¬ 
blistala sjajna, raznobojna duga. Šuma i lugovi 
oprali se. Lišće tako veselo svjetluca na suncu, i pti¬ 
čice, male ptičice opet zaprhutale, zapjevale, zacvr- 
kutale. Sve bliešti, svietli, sja, raduje se. 

— Majko, — reče djevojčica, — to zemlja pjeva 
svoju pjesmicu! 

— Ja sam dala kišu, — reče zemlja, — sunce je 
mene grijalo, i od mene se digla para u nebo,^ a 
ova se pretvorila u oblak, koji se prolio kišom. Što 
ja dajem, to opet dobivam natrag. 

* 

Napokon se umorilo svietliti sunašce, rano ono 
ide na počinak, kasno ustaje, kraći postaju dani, 
a dulje hladne, tamne noći. 

Koliko je zato jagoda u šumi, koliko svakojakih 
gljiva! Dospjele jabuke, višnje i kruške. Sazrele lube¬ 
nice i dinje. 

Hladno i vlažno je vani, hladno u sobi. Opet se 
razboljela sirota mala djevojčica i ne izlazi više iz 
sobe. 

Sunce se sakriva za sive oblake, a oni se sve 
bliže i bliže spuštaju k zemlji. 

| kiša, kiša bez kraja-, ona lupka po prozorima, 
i oni gorko plaču; mnoge se suze skližu, skližu po 
njima. A vjetar se tako ljuti, hladni vjetar. On fijuče, 
gudi, plače i zavija i nosi se vihrom po opustjelim 
poljima, po golim šumama. 

I pozorno osluškuje djevojčica zavijanje vjetra, i 
čuje se u njemu glas zemlje. 

— Ja letim, ja jurim na nevidljivim krilima, na 
krilima mogućim. Ja letim i kružim u pustinjama bez¬ 
graničnim. Ja se žurim... Kuda?... Sama ja ne 
znam. Noć i dan, zima i ljeto, tuga i radost, život i 
smrt — sve promiče na meni u brzom kolu, sve leti 
mimo, mimo, i ostaje samo ono, što ne može iz- 
čeznuti. 

— Majko, — reče djevojčica, — čujem, kako ne¬ 
što grca i plače u mojim grudima. 

— To zemlja pjeva svoju pjesmicu. 

* 

Svud bielo inje pokrilo sve drveće. Pobieljela, 
ozebla zemlja. Već ju ne grije hladno sunce. 

_ Majko, — reče djevojčica, — meni je sada 

lakše, ja posve ozdravljam. 

— Dobro, moj druže! — reče majka i žarko 
ljubi djevojčicu, a sama gorko plače. Ona zna, dobro 
zna, da ne će ozdraviti njezina sirota djevojčica, da 
će ona sigurno umrieti i da će skoro umrieti. 

A mala djevojčica sjedi smiešeći se u velikom ze¬ 
lenom naslonjaču, položivši glavu na jastuk. Njoj je 
liepo i mirno kao u maloj kolievci, kao da ju neko 
ljulja i pjeva nad njom pjesmicu uspavanku. 

I pričinja se djevojčici, da je oko nje mlada tra¬ 
vica zazelenjela istom prije tri dana. Eno leti biela 
para i postaje čistim, svietlim oblakom, a oblak se 
razplinjuje na plavom nebu, odlieće daleko. Da li će 
se on opet vratiti k nama? A ptičice pjevaju, pjevaju ! 

cvrkuću. Vesele ptičice! _ . 

— Poleti sa mnom! — reče biela para djevojčici. 

I oni su poletjeli. 

Evo zeleni lugovi i gajevi, bielo cvieće. Ah, ne 
kidaj ga, mila majko! 

Mimo! mimo! . 

Eno crne vrane ruju po crnoj zemlji, i oblak 
čvoraka spušta se na oranicu. Cvrkuće hitra lastavica. 

Mimo! mimo! 

Evo plavo nebo, i ništa nema, osim čistog plavog 
neba, a biela para je odletjela; djevojčica je sama. 

posve sama na širokom, širokom plavom nebu. Ona 
se sva trgne i otvori oči. 

— Majko, — reče ona, — mila majko! Meni se 
vrti u glavi, ja sam letjela tamo visoko, visoko! Meni 
je tako bilo liepo! Zar ne, mila majko, opet će biti 
toplo, i zemlja će zapjevati svoju pjesmicu, i ja ću 
vidjeti bielo cvieće i plavo nebo, hitru lastavicu i 
male ptičice! 

— Da, ti ćeš sve vidjeti, — reče majka, — ti ćeš 
možda više vidjeti! 

I djevojčica gleda u tamnu sobu, a bura mlati 
sniegom o prozor. I sjeća se djevojčica, da je ona 
isto tako mlatila o prozore, kad je u ovoj sobi stajao 
nakićeni bor. Gleda djevojčica, i pričinja joj se, da 
stoji pred tim borom ukrašenim liepim igračka¬ 
ma, sladkišima, i visoki bor sav blista i svietli vese¬ 
lim plamečcima. 

— Što je tamo na samom vrhu? — misli dje¬ 
vojčica. 

I pričinja se njoj, da se diže od poda i leti 
k vrhu. Promiču pred njom sladkiši, igračke i plameč¬ 
ci, plamečci bez kraja. Više i više leti djevojčica, iz- 
čezli plamečci, ne vidi se bor, ona je sama, sama, 
mala djevojčica na tamnom, hladnom nebu, a bura 
zviždi i zavija oko nje. 

Trgne se djevojčica i otvori oči. 

_ Majko, — šapće ona, — meni je tako iiepo 
i strašno! Ja sve letim visoko, visoko! Ma|ko, mila 
majko, donesi mi malu svjećicu sa bora, ja bi ta o 
htjela pogledati, kako će ona gorjeti. 

I majka je pronašla malu voštanu svjećicu s pre- 
đašnjeg bora, svjećicu podvezanu ružičastom vrpci- 
com. Ona meće svjećicu na stolić pred djevojčicu i 

upali ju. . ... 

Ali djevojčica već ne gleda na sv|ecicu, ona lezi 

nepomično - ona umire. I stoje kraj njezina naslo¬ 
njača majka i dojilja. One gorko, glasno placu ali 
njih ne čuje mala djevojčica, a svjećica jako i brzo 

9 ° n Ugasnule očice sirote djevojčice, plave, pametne 
očice, koje su tako malo sjale-, one već ništa ne vide. 

1 samo težko diše ona svojim bolestnim prsima, punim 
neizdržljivog bola. Ona se sili, da guta zrak, . ne 
može. Guši se. 

A svjećica se naglo topi, dogoneva, ali plamenu 
se ne će utrnuti. On plane, plane iz posljednje snage 
1 — napokon tiho ugasne. 

Utrnula se svjećica! Umrla liepa djevojčica! 

Sa stenjanjem naklanja se nad nju majka i cje¬ 
liva ju u visoko, hladno čeoce. Kleči pred njom nje¬ 
zina dojilja i ridajući cjeliva male mršave ruace 
mrtve djevojčice. 

| kad ne bi bilo tih suza i ridanja, još bi teže 
bilo i majci i dojilji. 

I evo oblače djevojčicu u bielu haljinicu, podve¬ 
zuju nju ružičastom vrpcom i polažu u mali lies — 
i leži u njemu ona, kao mala voštana svjećica — pod- 
vezana ružičastom vrpčicom. 

— Uvenuo si, moj nenagledani cvjetiću, — place 
nad njom dojilja, - raztopila se i ugasnula mo|a 
jasna svjećica! 

I uzimaju mali lies, uzimaju i nose daleko, daleko, 
a vjetar zviždi i bije i sa svih kida rubce i kapute i 
sve požuruje: brže, brže! 

Tamo čeka duboka jama u hladnoj smrznutoj 
zemlji. Tamo čeka zemlja svoju liepu djevojčicu. 

Svećenik moli nad liesom molitve i govori. 

Od praha si postala i u prah ćeš se povratiti!... 

I napokon spuštaju lies u zemlju. Ridajući baca 
na njega dojilja pregršt zemlje, zatrpava ga zem¬ 
ljom grobar. . 

I zemlja s tutnjem pada na mali lies. — Ti si 
moja, ti si moja! — muklo ponavlja ona. — Ti si 
moja i brzo si se vratila meni, zato što na meni ne 
može živjeti slabo i bolestno: ono umire, a ja od 
njega gradim snažno i krepko. 

Otišli su svi. Ostala je sama mogilica pod malim 
zelenim borom, i zatrpava se mogilica sniegom. On 

pada, pada, leti bez kraja, a vjetar se ljuti 
hihoće i stenje. U njegovim zvucima je tuga 
smieh i suze. U njima je sve izpremiešano u 
nom, bezkrajnom prostoru, sve što je više i 
svega onog, što postoji u čovjeku. 

To zemlja pjeva svoju pjesmicu. 


i zavija, 
i radost, 
slobod- 
šire od 

SAMPO LAPČIĆ 


Živio stari Laponac sa svojom ženom Laponkom. 
A znaš li ti, tko su to Laponci? 

Laponci su narod, koji živi na samom s|everu, 
još sjevernije od Šveđana, Norvežana i Finaca. Tamo 
nema ni lugova, ni dobrih šuma, m pravih kuca, a 
ima samo golemih pustih močvara, visokih gora . ma¬ 
lih koliba. U njih ljudi ulaze puzajuc. kroz male 
otvore. I eto tamo žive Laponci! Čudna |e ta zeml| . 
Pola godine kod njih caruje gotovo bezprek.dna 
svjetlost, i ljeti sunce nikako ne zalaz«; a gotovo pola 
godine zemlja je u mraku, pa zimi zv.ezde sv.etle . 
po čitav dan. Zima traje deset mjesec, i za c.elo to 
vrieme je vrlo dobar saonik. Tada se mali Laponci 
i Laponke voze po sniegu na saonicama, ko|e se 
zovu »puljke«, a u njih nisu upregnut, kon|i, nego 
jeleni. Jesi li ti vidio sjevernog jelena? On |e velik 
kao omanji konj. Dlaka mu je siva, vrat |e nešto kraci 
nego u konja, a na ne baš velikoj liepoj glavi ima 

velike granate rogove. Oči su mu velike i svietle. On 
juri kao vjetar preko brda i brežuljaka, i tada njegovi 
papci udaraju jedan o drugi. 

I tako je živio Laponac s Laponkom. Oni su ži¬ 
vjeli u unutrašnjosti Laponske, u mjestu, koje se zove 
Ajmio, na velikoj rieci Tenojoki ili Tani. Tu rieku ti 
ćeš naći na karti Finske, na samom sjeveru, gdje je 
označena i Laponska. Ta je zemlja pusta i divlja, ali 
Laponac i Laponka bili su uvjereni, da nigdje nema 
tako liepog sniega, tako sjajnih zviezda i tako divne 
svjetlosti kao u Ajmiju. Oni su sebi napravili kolibu, 
kakvu obično prave Laponci. U tim krajevima ne raste 
pravo drveće, nego samo male zakržljale brezice, 
koje više naliče na grmlje negoli na drveće. Pa od- 
kuda onda da se nabavi drvo za kuću? Zato su La¬ 
ponci uzeli tanke dugačke motke, utaknuli ih u snieg, 
a gornje skrštene krajeve svezali. Motke su prekrili 
jelenjim kožama, i evo koliba, koja je naličila na 
sivu šećernu glavu, bila je gotova. A da može izlaziti 
dim, kad bi vatru ložili, oni su na vrhu ove šećerne 
glave napravili otvor. S južne strane, a podno kolibe 
ostavili su još jedan otvor, kroz koji bi se mogli 
uvući i izvući. Takva je bila koliba Laponaca, i oni su 
nju smatrali toplom i ugodnom i u njoj su se osje¬ 
ćali prekrasno, makar za spavanje nisu imali ni kre¬ 
veta ni poda, već samo goli snieg. 

Laponac i Laponka imali su malog dječaKa, koji 
se zvao Sampo, što laponski znači »sreća«. Ali Sampo 
je uskoro dobio još i drugo ime. Jednoć su u njegovu 
kolibu svratili neki strani ljudi u velikim bundama i 
zamolili, da im dadnu za neko vrieme sklonište. Om 
su kod sebe imali biele tvrde komadiće sniega, kakve 
Laponka nikad prije nije vidjela; strani ljudi nazivali 
su ih šećerom. Oni su Sampu dali nekoliko koma¬ 
dića ovog sladkog sniega i milujući ga po obrazu 
govorili mu: »Lapčić! Lapčić!« Oni nisu ništa vise 
znali izgovoriti, što bi se moglo razumjeti, pošto 
nisu znali laponski. Poslije su ti ljudi otišli dalje na 
sjever k Sjevernom ledenom moru, na sam sjeverni 
rt Evrope, koji se zove Nordkap. Staroj Laponki vrlo 
se svidjeli ti strani ljudi i njihov sladki snieg. I zato je 
ona odtada počela zvati svoga sina Lapčićem. 

— Ja bih rekao, da je ime Sampo mnogo ljepše, 

_govorio je nezadovoljno stari Laponac. Sampo 

označuje sreću i bogatstvo, i poslušaj ti mene, majko, 
ne kvari mi ovo ime! Vidjet ćeš, da će naš Sampo 
s vremenom postati kraljem Laponaca i vladat ce 
nad hiljadu jelena i petdeset laponskih koliba. Vid|et 
ćeš, samo ćeš vidjeti! 

— Da, ali meni se jako sviđa ime Lapčić, — rek¬ 
la je Laponka. Ona je i dalje dječaka zvala Lapčićem, 
a stari ga je nazivao kao i prije Sampom. Tre a 

napomenuti, da dječaka još nisu bili krstili, jer je u tim 
krajevima tada najbliži svećenik bio udaljen najmanje 
dvadeset milja. 

_ Druge godine ćemo otići do svećenika, da 

krsti malog, — od vremena do vremena je govorio 
stari Laponac. Ali iduće godine pojavljivale se koje¬ 
kakve zapreke, putovanje do svećenika se odgađalo, 
i mali je opet ostajao nekršten. 

Sampo-Lapčić bio je malen i zdepast u sedmoj, 
osmoj godini; imao je crnu kosu, smeđe oči, uzdignut 
širok nos i velika usta s debelim usnicama, točno kao 
u tate; u Laponskoj to se smatralo ljepotom. Za svoje 
godine Sampo je bio dosta samostalan i vrlo spretan. 
On je imao male skije, na kojima se spuštao sa str¬ 
mih obala Tane. Imao je i svoga vlastitog malog 
jelena, kojega je upregao u svoju vlastitu »puljku«. 
Ah, kako je oko njega prašio snieg, kad je jurio na 
svome jelenu po visokim smetovima! Zbog snježnih 
oblaka mali Lapončić nije se mogao ni vidjeti, i kroz 
bielu maglu promicao je samo njegov crni čuperak. 

— Ja se ne ću sve dotle umiriti, dok ne krstimo 
malog, — govorila je stara Laponka. — Njega mogu 
u brdima napasti vukovi. Ili može sresti jelena Hisi, 
sa zlatnim rogovima, a onda Bože sačuvaj onog, 
koji nije kršten! 

Sampo je čuo, što je majka rekla, i njega je počeo 
jako zanimati jelen sa zlatnim rogovima. 

— Ah to mora da je krasan jelen, — rekao je 
on, — j kako bi dobro bilo na njemu projahati pravo 
na Rastekajs! 

Rastekajs je vrlo visoka, pusta gora, koja se vidi 
nesamo iz Ajmija, nego i iz daljine od pet do šest 
milja. 

— Prestani brbljati gluposti, nevaljalče jedan! 
— korila ga majka. — Na Rastekajsu je gniezdo ča¬ 
robnjaka, i tamo živi Hisi. 

— Hisi? A tko je to? — zapitao je Sampo. 

Stara se Laponka zbunila. 

— Kakve samo uši ima taj dječak! — pomislila 
je ona. — I zašto ja pred njim govorim o takvim 
stvarima? Trebalo bi jedanput zauviek u njemu ubiti 
volju, da se penje na Rastekajs. 

I zato ona reče: 

— Dragi Lapčiću, nemoj se nikad voziti na Raste¬ 
kajs. Tamo živi Hisi, strašan gorski kralj, koji odje¬ 
danput čitavog jelena, a male dječake guta na go¬ 
mile kao komarce. 

Kad je čuo te rieči, Sampo se duboko zamislio,, 
ali nije ništa rekao. A u sebi je pomislio: — Zanim¬ 
ljivo bi bilo pogledati takvo čudo, kao što je gorski 
kralj, ali, to se zna, samo izdaleka! 

Prošle su već tri do četiri nedjelje poslije Božića, 
a u Laponskoj još uviek carevala tama. Nije bilo ni 
jutra, ni podneva, ni večeri. Trajala je samo bezpre- 
kidna noć. Mjesec je svietlio, polarna svjetlost gorjela 
na tamnom nebeskom svodu, a jasne zviezde bez- 
prekidno su svietlile dan i noć. Sampu je dosadilo. 
On već tako dugo nije vidio sunca, da je zaboravio, 
kako ono izgleda. A kad bi netko spominjao ljeto, 
onda se Sampo sjećao samo toga, da ljeti ima mnogo 
komaraca, koji nemilosrdno ujedaju. I Sampo je po¬ 
mislio, da bi moglo biti i bez ljeta, samo kad bi se 
toliko razdanilo, da se može voziti na skijama. 

Jednoć oko podne rekao je stari Laponac: 

— Dođi ovamo, da ti nešto pokažem! 

Sampo se izvukao iz kolibe i pogledao na jug, 
kuda je pokazivao otac. Na nebu, na samom kraju, 
on je ugledao uzku crvenu traku. 

— A znaš li ti, što je to? — upitao je njega otac. 

— To je južna svjetlost — odgovorio je dječak. 
On je dobro znao strane svieta i razumio, da polarna 
svjetlost nije mogla biti na jugu. 

— Nije, — rekao je otac, — to je vjestnik sunca. 
Sutra ili prekosutra mi ćemo možda ugledati i samo 
sunce. Pogledaj, kako neobično crvena svjetlost oba¬ 
sjava vrhunac Rastekajsa! 

Sampo je pogledao na zapad i vidio, kako je 
na mračnom vrhuncu Rastekajsa snieg obojen crve¬ 
nom bojom. I opet kroz njegovu glavu sievnu misao 
o tome, kako bi zanimljivo bilo izdaleka pogledati 
na gorskog kralja. 

Sampo je mislio o gorskom kralju cio dan i 
pola noći. Nikako nije mogao ni sklopiti oka. I svr¬ 
šilo se time, da je on tiho skinuo sa sebe jelenje kože, 
u kojima je ležao, i izvukao se iz kolibe napolje. Bila 
je ciča zima. Zviezde su jasno svietlile na nebu, i 
snieg je škripao pod nogama. Ali Sampo-Lapčić nije 
bio raznježen, hladnoće se on nije nikako bojao. 
Osim toga je bio toplo obučen: na njemu je bio kra¬ 
tak krzneni kaputić, krznene hlače, laponske čizme, 
krznena šubara i krznene rukavice. 

I odjednoć Sampo začuje, kako nedaleko od 
njega njegov mali jelen nogama grebe snieg. 

— Ne bi li se ja provozao? pomisli Sampo. 

Smišljeno — učinjeno. Sampo spretno upregne 
jelena u »puljku« i brzo pojuri po velikoj pustoj 
snježnoj ravnici. — Potjerat ću ja prema Rastekajsu, 
ali samo ne daleko — pomislio je on. Svoga jelena 
je upravio preko smrznute rieke na drugu obalu Tane. 
I tako se našao u kraljevini Norvežkoj, jer rieka Tana 
čini granicu Norvežke. Ali Sampo to nije znao. 

Sampo-Lapčić je sjedio u svojoj »puljci« i pjevao: 
Kratak dan, 

A dalek put: 

Jelene, trči, 

Življi budi! 

Letimo brže, 

A ja ću pjevat: 

Usred poljana 
Ne mogu izdržati 
Požuri, jelene! 

Ovdje je strašno, 

Jer mjesto je ovo 
Samo za vukove! 

Dok je Sampo pjevao, vukovi su kao sivi psi 
trčali za saonicama, ali on nije mario za njih. On 
je znao, da ni jedan vuk ne može stići njegovog 
milog jelena. Uh, kako je on letio po bregovima i 
smetovima! Samo je u ušima zujilo! Sampo-Lapčić je 
uživao u brzoj vožnji davajući jelenu podpunu slo¬ 
bodu. A jelen je samo pokuckivao papcima. Mjesec 
se na nebu utrkivao s jelenom, a visoka brda kao da 
su trčala natrag. Ali Sampo-Lapčić ništa ovo nije pri¬ 
mjećivao; njemu je bilo veselo, i on ni o čemu više 
nije mislio. 

Kad najednoć, pri zaokretu kod spuštanja s brie- 
ga, »puljka« se prevrnula, i Sampo se odjednom na- 

šao u smetu. Jelen ovo nije primietio pa, misleći, da 
Sampo sjedi u »puljci«, produžio je svoju trku. A 
Sampu su bila usta puna sniega, pa nije mogao ni 
da vikne. On je kao vreća ležao u smetu, a naokolo 
njega carevala tamna noć, i u velikoj nepreglednoj 
ravnici na nekoliko milja naokolo nije bilo ni jedne 
čovječje duše. 

Sampo se u prvi trenutak malo zbunio, a zatim 
se, nimalo povrieđen, nekako izvukao iz smeta. Ali 
što mu to vriedi? Jer koliko mu je pogled pri bliedoj 
svjetlosti mjeseca mogao obuhvatiti, on je pred so¬ 
bom vidio samo smetove, snježne poljane i visoka 
brda. Jedna gora je nadvisivala ostale, i Sampo se 
dosjetio, da je to gora Rastekajs. I odjednom se sje¬ 
tio, da na toj gori živi strašni gorski kralj, koji na¬ 
jedanput guta čitavog jelena, a male dječake guta 
kao komarce. Onda se Sampo-Lapčić bez šale upla¬ 
šio. Ah, kako se njemu tada prohtjelo biti kod kuće 
s otcem i majkom u toploj kolibi! Ali kako bi dospio 
kući? A što, ako gorski kralj njega nađe u smetu i 
proguta skupa s njegovim hlačama i rukavicama kao 
nesretnog komarca? 

Sampu je postalo strašno, kad je vidio dugu crnu 
sjenu, koju je bacala gora Rastekajs, gdje je živio 
gorski kralj. Suze nisu mogle pomoći u nesreći, a čemu 
i plakati, kad su se suze odmah pretvarale u koma- 

diče leda i kao grašak padale na njegov kosmati 
kaput od jelenje kože. Zato Sampo odluči, da ne će 
plakati. Digao se i počeo trčati, da se ugrije. 

— Ako ja ostanem ovdje, onda ću se smrznuti, 
— rekao je sam sebi. — Ne, bolje je, da idem gor¬ 
skom kralju. Ako mu se prohtjedne mene pojesti, 
neka jede! Ali ja ću ipak njemu reći, da bi bolje bilo, 
kad bi on pojeo vukove; njih je ovdje mnogo u brdi¬ 
ma, i oni su mastniji od mene, pa i muke je s njima 
manje, jer ne će trebati gutati bundu, kao što je ova 
na meni. 

Izgovorivši to Sampo se počeo penjati na visoku 
goru. Jedva što je učinio nekoliko koraka, kad za 
sobom začuje škripanje sniega. U trenutak pokraj 
njega se stvorio velik kosmat vuk. Malo Sampovo 
srdašce žestoko je zakucalo, ali je odlučio da ne 
pokaže, da se je uplašio. 

— Ej, ne stoj mi na putu! — zaviče on vuku. — 
Ja imam važnog posla kod gorskog kralja. Ne usudi 
se samo da me dirneš, ako ne ćeš, da tvoja koža 
strada! 

— No, no, polakše! — reče vuk. — Tko si ti, 
mališane? I kuda se ti vereš po smetovima? 

Ja sam Sampo-Lapčić, — odgovori dječak. — 
A tko si ti? 

— Ja sam stari vođa vukova gorskoga kralja, — 
odgovori vuk. — Hodao sam po gorama i dolinama 
zovući podanike gorskog kralja na veliki blagdan 
sunca. Ako nas zajedno put vodi, onda ti možeš 
sjesti meni na leđa i jašući se popeti na sam vrhu¬ 
nac gore. 

Ne premišljavajući dugo Sampo se popeo na 
kosmata vukova leđa i u galopu pojurio preko pro¬ 
valija i hridina. 

— A što je to blagdan sunca? — upita Sampo 
vuka. 

— Zar ti to ne znaš? — začudio se vuk. — Kad 
se poslije duge tamne zime u Laponskoj sunce opet 
pojavljuje na nebeskom svodu, mi slavimo blagdan 
sunca. Tada se na Rastekajsu skupljaju sve zvieri i 
svi čarobnjaci sa čitavog sjevera, i toga dana nitko 
ne smije drugome učiniti zlo. Eto, vidiš, kakvu ti 
sreću imaš, Sampo-Lapčiću, jer drugčije bih ja tebe 
već odavno pojeo! 

— A drži li se i gorski kralj također ovog zako¬ 
na? — upita Sampo. 

— Pa naravno, — odgovori vuk. — Za sve 
vrieme, počinjući jedan sat prije izlazka sunca i 
svršavajući jedan sat poslije zalazka, ni sam gor¬ 
ski kralj ne će smjeti dirnuti ni jednu vlas na tvojoj 
glavi. Ali jao tebi, ako ti makar i jednu minutu po- 

slije ovog roka ostaneš na gori, jer onda će se na 
tebe baciti sto hiljada vukova i hiljadu medvjeda, a 
gorski kralj će ščepati prvog, koji mu dođe pod ruku, 
i od malog Sampo-Lapčića ne će ostati ni traga. 

— Budi tako dobar i pomozi mi se odavle izvući, 
kad nastane opasnost, — s jako drhtavim srdcem za¬ 
moli Sampo. 

Vuk se gromko nasmijao. 

— I ne zamišljaj sebi to, mili Sampo, — reče on. 
— Naprotiv, ja ću se prvi postarati, da te uhvatim. Ti 
si krupan i mastan dječak, valjda ti je godilo jelenje 
mlieko i jelenji sir. Ja ću tebe sladko doručkovati u 
rani jutarnji čas! 

Sampu je došlo na pamet, ne bi li bolje bilo 
odmah skočiti s vukovih leđa, ali je bilo kasno, jer se 
on već našao na vrhuncu gore, i njegove su oči ugle¬ 
dale krasan prizor. 

Na visokom priestolju, izpod strme klisure sjedio 
je gorski kralj i gledao u daljinu na gore i doline, koje 
su tonule u noćnom mraku. Njegovu glavu je pokrivala 
šubara od snježnog oblaka; oči njegove su bile kao 
dva puna mjeseca, koji su se pojavili iza šume; nos 
mu je bio kao vršak gore, usta — kao provalija j 
klisuri, brada —kao mnogo ledenica; ruke su ma 
bile debele kao najdeblji borovi, prsti — kao jelove 
grane, a njegova široka bunda — čitava snježna 

gora. Na Rastekajsu je svjetlucao snieg, a na nebu 
je gorjela divna polarna svjetlost i jarko osvjetljavala 
sve naokolo. 

Milijuni gorskih čarobnjaka i patuljaka okruži¬ 
vali su gorskog kralja. Maljušni i sivi patuljci cap- 
kali svojim malim nožicama po sniegu ostavljajući 
jedva primjetljiv trag, koji nije bio veći od vjeveriči- 
nog. Čarobnjaci i patuljci skupili su se ovdje, da se 
poklone suncu iz najsjevernijih krajeva zemaljske 
kugle: iz Nove Zemlje, sa Špicberga, Grenlanda, 
Islanda i čak sa Sjevernog pola. Oni su se klanjali 
suncu, kao što se i divljaci iz straha klanjaju zlom 
duhu: jer oni u zbilji nisu trpjeli sunce, i kad se ono 
nikad više ne bi pojavilo na nebu, oni bi tada bili 
najsretniji. Za čarobnjacima i patuljcima u dugačkim 
redovima stajale su različite velike i male zvieri, kak¬ 
vih ima samo u Laponskoj. Tamo su bili i medvjedi 
i vukovi, morski psi, polarne lisice, krotki jeleni, her- 
melini i male živahne jelenje buhe. Samo nije bilo 
komaraca, jer se njima dogodila nesreća: oni su se 
svi preko zime smrzli. 

Zadivljen ovim prizorom Sampo-Lapčić je po¬ 
lako sišao s vuka i, sakrivši se za veliki kamen, po¬ 
čeo motriti, što će biti dalje. ' 

Gorski kralj je podigao glavu, i s njegove šubare 
prosuo se snieg. Polarna svjetlost kao viencem okru- 

žila njegovu glavu. Na plavom noćnom nebu planuli 
dugački crvenkasti zraci; oni su praskali i šumili, vie- 
nac se čas suzivao, čas razširivao, sad bliedio, sad 
crvenio, od čega su se po sniegu pojavljivali i opet 
izčezavali crveni odbljesci jedan za drugim, kao da se 
utrkuju. Gorski kralj se radovao ovom prizoru. On je 
zapljeskao svojim ledenim dlanovima, i od tog se 
začuo grom i zatutnjio po gorama, a odjek ga je 
ponovio bezbrojno puta. Čarobnjaci zapiskali od uz- 
hićenja, a zvieri zarikale i zavijale od straha. Gorski 
se kralj još više razveselio i zavikao svojim gromkim 
glasom: 

— Neka ostane ovako! Neka ostane ovako! Neka 
vječno caruje zima, i vječno caruje noć! Ovo ja volim! 

— Neka ostane ovako! Neka ostane ovako! — 
zavikali čarobnjaci iz sveg grla, pošto su oni svi mno¬ 
go više voljeli zimu i noć negoli ljeto i sunčanu 
svjetlost. Nato je među životinjama nastala velika 
galama: krvožedne zvieri su voljele čarobnjake i 
dielile s njima jednako mišljenje, ali jeleni i ostale 
životinje, kad ne bi bilo komaraca, ne bi imali ništa 
protiv toga, da ljeto makar odmah nastupi. Samo 
jedina mala jelenja buha tražila je ljeto što prije. 

— Svemogući kralju! Da li smo se mi ovdje sa¬ 
kupili, da pozdravimo izlazak sunca? — zavikala je 
iz sve snage ona. 

— Hoćeš li ti šutjeti, jadnice! — zamumljao jebieli 
medvjed, koji je kraj nje stajao. — Mi smo se ovdje 
skupili, da proslavimo samo stari običaj i ništa drugo! 
Mi ćemo se veseliti od sveg srdca. Ovog puta sunce 
više neće izaći, jer ono je ugasnulo zauviek — ono 
je umrlo! 

— Sunce je ugasnulo! Sunce je ugasnulo! — ša- 
putale su zvieri, i sva je priroda uzdrhtala. Čarobnjaci 
sa Sjevernog pola tako su zahihotali, da su im kal- 
paci popadali s glava. A strašni gorski kralj opet 
uzdigao svoj gromki glas, koji se čuo nadaleko: 

— Neka ostane ovako! Neka ostane ovako! Sun¬ 
ce je umrlo! Sav sviet će pasti preda mnom na ko¬ 
ljena i poklonit će se meni, vječnom kralju zime i 
noći! 

Čuvši te rieči Sampo-Lapčić se vrlo naljutio. On 
izađe iza kamena, digne svoj mali nosić i zavikne: 

— Ti bezobrazno lažeš! Ja sam jučer vidio na 
nebu vjestnika sunca, ja znam, da sunce nije umrlo. 
Samo pričekaj, tvoja će se brada skoro raztopiti, i 
tada ćeš se i ti sam uvjeriti, da sunce još nije umrlo! 

Kod tih je rieči čelo gorskog kralja potamnjelo, 
kao da je na njega naišao crni oblak. On je zabora¬ 
vio zakon, kojemu su se svi pokoravali tog dana, i 
već je podigao svoju strašnu težku ruku, da smrvi 
Sampa-Lapčića, kad odjednom, polarna svjetlost po- 

bliedi, na horizontu se pojavi crvena traka, i ledeno 
lice gorskog kralja obasja svietla sunčana zraka. Za 
trenutak zasliepljen i poražen onim, što nije očekivao, 
gorski kralj spusti ruku. 

I evo na horizontu polako i veličanstveno poka¬ 
za se kraj sunca; i zlatne zrake obasjale gore, sme¬ 
tove, klisure, čarobnjake, životinje i malog odvažnog 
Sampa-Lapčića. U jedan tren snieg kao da se pokrio 
množtvom divnih rumenih ruža, a sunčane zrake pro¬ 
drle u oči svih živih bića i u samu dubinu njihovih 
srdaca. Pa i onaj, koji se najviše od svih radovao, 
što je umrlo sunce, sada se i on radovao njegovoj 
pojavi. Smiešno je bilo vidjeti iznenađenje čarobnja¬ 
ka; oni su se od uzhićenja postavili naglavce na 
snieg. Brada strašnoga gorskog kralja počela se to¬ 
piti i potokom tekla po njegovoj širokoj bundi. 

Međutim dok su oni svi s različitim osjećajima 
gledali na sunce, gotovo je bio prošao jedan sat. Uto 
Sampo-Lapčić čuje, kako je neki jelen progovorio 
svome jelenčetu: — Hajdemo, hajdemo, diete! Treba 
čim prije otići odavde, jer će nas inače vukovi pojesti! 
Istom se sada Sampo sjetio, kakva mu opasnost prieti, 
ako ostane još na gori. Kraj sebe je opazio krasnog 
jelena s granatim pozlaćenim rogovima. Ne prem'iš- 
Ijavajući dugo on skoči jelenu na leđa, a ovaj od¬ 
mah pojuri niz brdo preko ponora i hridina. 

— Kakav ja to neobičan šum čujem iza nas? — 
sav zadihan od brze trke upita Sampo jelena. 

To hiljadu medvjeda nas progone; oni hoće 
nas da progutaju, — odgovori jelen. — Ali ne boj se: 
ja sam jelen samog gorskog kralja, i ni jedan med¬ 
vjed nikada mene ne će stići. 

Poslije nekog vremena Sampo opet zapita: 

— Kakvo to neobično dahtanje čujem iza nas? 

Jelen odgovori: 

To sto hiljada vukova juri; oni trče kao bez 
duše pa hoće i mene da razkomadaju. Ali ne boj se: 
ni jednome vuku još nije uspjelo mene prestići. 

Tako su oni trčali još neko vrieme. Sampo-Lapčić 
opet zapita: 

Ne grmi li to grom iza nas u gorama? 

Ne, — odgovori jelen i uzdrhta svim tielom, — 
to je sam gorski kralj, on ide na nas svojim gigant¬ 
skim koracima, i sad smo nas obadvojica propali, jer 
njemu ne može nitko umaći. 

Pa zar nema spasa? — upita Sampo. 

. Nema, — odgovori jelen, — jedino ako 
uspijemo dotrčati do Svećenikove kuće, koja je tamo 
na obali jezera Ekare. Ako nam to pođe za rukom, 
onda smo spaseni, jer gorski kralj nema nikakve moći 
nad krštenima. 

— Ah, — reče Sampo, — trči što brže, moj mili 
jelene, juri po gorama i dolinama, ja ću nahraniti 
tebe zlatnom zobi ju iz srebrnih jasala! 

Jelen nije trčao, nego letio jedva dotičući no¬ 
gama zemlju. Težko dišući napokon se skupa sa Sam- 
pom stvorio u sobi svećemka. Ali već je i gorski kralj 
bučio u dvorištu i lupao tako jako na vratima, da su 
svi mislili, da će se kuća razpasti na komade. 

— Tko je to tamo? — upita svećenik. 

— To sam ja! — odgovori izvana gromki glas. 
— Otvorite vrata gorskom kralju! Kod vas je nekršte- 
no diete, a mnogobožci pripadaju meni! 

— Pričekaj malo, samo dok ja obučem na sebe 
svećeničko ruho, jer hoću dostojno da dočekam tako 
visokog gosta! — odgovori svećenik. 

— Dobro! — zaurla gorski kralj, — jer ću inače 
nogom izbiti zid tvoje kuće. 

— Odmah, odmah, vaša milosti! — reče svećenik. 

Međutim on napuni čašu vodom i pokrsti Sampa- 
Lapčića po kršćanskom obredu u ime Otca i Sina i 
Svetoga Duha. » 

_ Pa jesi li gotov? — opet zaurla gorski kralj 
[ već podiže svoju strašnu nogu, da izbije zid. 

Ali u taj čas svećenik sam otvori vrata i reče: 

—-.Otiđi, nečisti duše, duše noći i zime, jer si ti 
nad ovim djetetom već izgubio moć. Gospod je oba¬ 

sjao malog Sampa zrakama Svoga sunca, i on ne pri¬ 
pada sada tebi, nego Bogu! 

Kod tih rieči gorskog kralja obuze takav bies, 
da se je od gnjeva u isti tren razpuknuo, i u taj 
čas nastala je takva jaka snježna mećava, kakva se 
može težko i zamisliti. Počeo je padati gust snieg i 
padao je tako dugo, da je zatrpao sav svećenikov 
dom, i ljudi su mislili, da su oni zauviek pokopani 
pod užasnim smetovima. Samo jedini svećenik ostao 
je miran; on je čitao molitve i čekao jutro. A kad je 
nastalo jutro, pomolilo se sunašce; njegove zrake raz- 
topile su snježne smetove, i svećenikov dom je bio 
spasen. Gorski kralj je izčeznuo, i nitko nije znao, 
kuda ga je nestalo. Možda on još i sada živi i caruje 
na gori Rastekajs. 

Sampo-Lapčić se vruće zahvali svećeniku za svoj 
spas. Dobri svećenik mu dade »puljku«, a Sampo- 
Lapčić u nju upregne jelena s pozlaćenim rogovima 
i odveze se u Ajmio k svojim roditeljima. Možeš si 
samo zamisliti, kako su se oni obradovali, kad se 
tako neočekivano vratio njihov sinčić. 

A što se tiče toga, kako je Sampo-Lapčić postao 
važnim gospodinom, kako je svoga jelena hranio 
zlatnom zobl-ju iz srebrnih jasala, to je opet sasvim 
druga priča, koju bi bilo predugo sada pripoviedati, 
pa zato ćemo je ostaviti za drugi put.. . 

STARA SKITNICA 


I. 

Stara šumska skitnica matori vuk lagano je išao 
šumskom prosjekom oprezno gazeći duboki snieg, 
obilazeći visoke smetove i sniegom zavijano korienje. 
Išao je bez cilja ne gledajući u stranu, kao da je 
duboko zamišljen, spustivši svoj kosmati rep, koji se 
vukao po sniegu ostavljajući na njemu tanke braz- 
dice . . . 

Bila je divna, jasna i studena noć, kakovu 
Gospod Bog šalje na zemlju samo uoči Božića u naše 
sjeverne krajeve. Pun mjesec, okružen obasjalim mag- 
ličastim viencem, kao da je zamro na mjestu, i kad 
je stari vuk na njega pogledao, pomisli: — Bit će još 
jačeg mraza — znam ja to! 

A šuma je bila okićena kao u priči. I stare su¬ 
morne jele kao šećerom bogato obasute injem, i 
smrznuto, od hlada ukočeno golo drveće, i pod te- 

žinom sniega savijeno grmlje — sve se to izpreplelo 
u neobično divnu šaru, koja začarava pogled ... I 
svaka pahuljica, svaka iglica inja bile su liepo namješ¬ 
tene starim mrazom; i svaka pahuljica, svaka iglica 
nastojale su da u sebi odraze sjaj mjesečeva svietla, 
i zato su one blistale u očima kao majušni briljanti. .. 

Stara skitnica sivi vuk nije bio ni sit ni gladan. 
U posljednje vrieme on je volio baš takvo stanje, 
kad nema suvišne težine i liene prezasićenosti, ali 
nema ni napadaja gladi. Živci ugodno napregnuti. 
Cielo tielo osjeća lakoću i snagu; na srdcu nema zlo¬ 
be i žeđi za osvetom. Jednom riečju, bilo je ugodno, 
mirno i nekako osobito lagodno; voljko bi bilo samo 
vidjeti nekog od svojih, kome bi se moglo povjeriti 
dobro stanje duha ... 

No neprimjetljivo su dolazile starost i njezina 
slabost, ali stara skitnica nije na to ni pomišljao — 
i sve dosad smatrao je sebe snažnim i nepobjedi¬ 
vim ... 

On polako iziđe iz guste šume na široku, otvo¬ 
renu ravnicu, koja je pred njim ležala tako tiha, 
gladka i sva svjetlucava prelievajući se u živim 
iskricama ... 

Gladki put vijugao se kraj šume zaobilazeći ju 
— i vuk pođe duž njega probijajući se kroz grmlje . 

On okrene glavu u onom pravcu, odkud se čulo 
škripanje sniega, i ugleda tamnu priliku čovjeka, koja 
se putem polako kretala prema njemu ... 

— Ne, ja ga ne ću dirati, — pomisli vuk, — pa 
makar ovaj čovjek i nije opasan, jer mu se ne vide 
noge, a ja ga ipak ne ću dirati. Ali ja hoću da mu se 
samo pokažem — neka me čovjek vidi i sazna, da i 
vuk može biti milostiv i dobar!... 

I brzo zatim iziđe iz grmlja i nepomično stade 
kraj puta nekoliko koraka pred ženom, koja mu se 
približavala — stade izpravivši se, ponosno dignuvši 
glavu i odbacivši svoj liepi rep. 

Odmah opazi, da je njegova pojava djelovala 
podpuno. Tamna se prilika zaustavi na mjestu, škri¬ 
panje sniega pod njezinim nogama najedanput zamre, 
i postade tiho, tiho ... 

Pogledavši drzko čovjeku u oči stara skitnica 
odjednom uzdrhta. Njegov pogled susre se s pogle¬ 
dom žene. U njemu je on spazio isti onaj izraz kao 
i u njegove vučice, kad je imala mlade, i kad se sam 
sivi vuk bojao da joj se približi. 

A žena brzo uzmahne rukom, u kojoj nešto jako 
bljesne, odrazivši sjaj mjeseca. I makar je bljesnulo 
nešto malo, ipak skitnicu obuze strah, jer je osjećao 
nešto neobično... I tada on podvine rep i polako, 
obazirući se na nepomično zastalu ženu, poče se 

udaljivati od nje krijući se za grmljem i jelicama, što 
su virile izpod dubokog sniega ... 

Uto se negdje u blizini začuju saonice i hrzanje 
konja ... Netko se tu vozio krajem šume. Zatim sve 
umukne — i do oštrog sluha sivog vuka doprieše 
ljudski glasovi... 

On je znao, da se sad o njemu govori — i to 
mu je laskalo. A ujedno mu je bila ugodna i spoznaja, 
da on i samom čovjeku može da ulije takav strah ... 
I nije se mogao oteti svojoj želji, da izađe na put i 
pogleda one ljude. Ali jedva se pokazao na putu na 
nekoliko metara od konja, kad začuje glas žene, koja 
je zavikala: 

— Evo! Evo ga, djede! Pogledaj!... 

I sivi vuk nije uspio ni da se snađe, kad nešto 
prasne, i u taj čas on osjeti jaku bol u stražnjoj lopati¬ 
ci... Vukući ranjenu nogu s tužnim zavijanjem stara 
skitnica pojuri u šumski gušćak težko dišući i u trku 
hvatajući svojom vrelom gubicom mrzli snieg ... 

— Što sam ja njima učinio? — pomisli on sa 
zlobom, koja se odjedanput u njemu pojavila. — Što 
sam ja njima uradio, da oni meni takvu bol zada- 
du?... Oh, kakva me zloba guši prema njima! 

Ne gledajući preda se on stigne na malu čistinu; 
gdje su se često vukovi skupljali u čopor — i na- 
jednoć jaukne od bola. Nešto je škljocnulo, i nečiji 

oštri zubi žarili se u njegovu šapu tako, da je od bola 
pao na zemlju. 

Za čas je on sve shvatio i sav nekako klonuo du¬ 
hom. Nije samo jedanput on vidio, kako su drugi vuci 
zapadali u takvu nevolju, koja je na njih vrebala po 
čitavoj šumi. Njemu nije bilo poznato, kako ljudi na¬ 
zivaju stupicu, ali on ju je nazivao po svome — »ne- 
izbježivom nesrećom«. 


Stari je vilenjak, kako narod priča, obično u je¬ 
sen odlazio nekud pod zemlju, u duboku jamu, pod 
korienje kakvog starog drveta, gdje je u težkom snu 
provodio zimu ... Ali nekad, kad bi mu dosadilo pod 
zemljom, on bi izlazio na svjež zrak, da protegne 
ukočene šape i da obtrči svu šumu ... 

I ove je noći stari vilenjak izašao iz zemlje, da se 
prošeta po šumi, gdje je bilo tako neizkazano liepo... 
Prije svega on se protegne i postade tako golem i 
strašan, da je nadvisio svu šumu, i zato je mogao da 
ju odjednom pregleda sa svih strana i da vidi, da li 
je u redu njegovo carstvo. Zatim se starac odjednom 
skupi i postane tako malen, da nije bio veći od jeli- 
nog češera, i počne zavirivati u rupe, da vidi, spa- 

vaju li miševi smotani u klubko, driemaju li ježevi, 
tvorovi i svi ostali sitni šumski stvorovi. A pošto je sve 
bilo u redu, i svi spavali, tko je morao spavati, tada 
se on umiri. Onda uzme uzrast običnog čovjeka — 
o I i samo kudravog, kao mahovinom obrasla kvrga, 
i u takvom obliku ode da luta po uspavanoj, začara¬ 
noj šumi... 


III. 

Žalostno, promuklo, otegnuto vučje zavijanje 
svratilo je na sebe njegovu pažnju. — Vuk urliče, — 
pomisli on. — Valjda je u nevolji, jer drugčije ne bi 
tako žalostno zavijao! 

I vilenjak brzo pođe u tom pravcu, odkud je do 
njega dopiralo ovo žalostno zavijanje šumske skit¬ 
nice. 

On izdaleka opazi na sniegu golemog vuka, koji 
je nepomično sjedio i, dignuvši šiljastu njušku, tužno 
urlikao... Stari vilenjak bio je dobar prema svima 
šumskim stanovnicima, koje je držao za svoje pitom- 
ce, i imao je prema njima samilosti. I sad mu je bilo 
žao vuka, makar se on često ljutio na njega kao i 
na sve vukove. Odviše su ljuti i nemirni ovi vuci i 
nikom ne daju mira, a među sobom žestoko se kolju 
zbog svake sitnice ... 

Prišavši vuku on se sagne nad stupicu i šuteći 
dugo se bavio oko nje, dok ju slučajno ne otvori i 
ne oslobodi vučju šapu ... 

— No, stari razbojniče! — reče on dobroćudno. 
— Eto, sad se na tebi osvećuju tuđe suze!... 

Onda se stari vuk nije više mogao uzdržati i, pre- 
vijajući se od bolova, poče se njemu tužiti na ljude 
za sve ono zlo, koje su oni njemu učinili ove divne 
noći, kad je njemu bilo tako liepo, i kad on nije ni 
pomislio da nekome učini zlo... 

On je tužno cvilio ližući iznakaženu šapu i Ijutito 
sievao zelenkastim očima ... 

— Zbog čega, djede, vilenjače? ... Zbog čega 
oni tako muče mene? Zar sam ja njima učinio zlo 
danas; zar sam ja smetao njima u nečemu? ... Ja sam 
htio samo pokazati njima, da i krvožedni vuk može 
biti milostiv i pravedan ... A sad ja vidim, da nije 
trebalo ovako postupati... Sada ja znam, što treba 
da radim i kako da se vladam prema njima. Neka 
oni više ne očekuju od mene samilosti... 

Djed vilenjak Ijutito odmahne glavom i zatrese 
svojom siedom bradom. 

— Šuti, vuče!... Šuti, luda glavo!... Od jednog 
zla proizlazi drugo ... Jedno zlo mami drugo .. . 
Ljudi ne zadaju tebi muke, nego zlo, koje proizlazi 
cd tebe ... Upamti, stari vuče, tupa glavo!.. Mnogo 

zla posijao si ti svuda, i baš to zlo tebi ne da mira; 
ono jedino tebe muči i progoni cielog života ... 

I ne mogavši se uzdržati od žalosti prema vuku, 
on ga je milovao po glavi, i u očima starog vilenjaka 
zablistale suze žalostnice ... 

Stari vuk je njega sumorno slušao, i na srdcu 
mu bi očajno, težko i gorko, makar je naokolo njega 
bilo sve kao i prije divno i liepo... Isto je tako 
sjajno svietlio pun mjesec, isto tako su stajale, kao 
niema priviđenja, sniegom omotane jele; isto je tako 
jasno i toplo sjalo miliardama žarkih zvjezdica bez- 
grješno nebo. 

STRAŠAN LOV 


Ranim jutrom spremala se Miljenkova majka no 
sjenokos. Mali Miljenko se probudi i odmah opazi, 
da ona s čavla skida kose. Sad mu je bilo sve jasno. 

— Majko, uzmi mene na livadu! — počne on, 
i kako je bio unapried uvjeren, da će biti odbijen, 
naprči usne. 

— Što bi ti još! Sjedi kod kuće! Kud ću s vama! 
— odgovori majka Ijutito. 

Ona se žurila. 

— Uzmi! — umolno reče Miljenko i zaplače. 

— Šuti, uzet ću te, kad dođem po objed. A ako 
se budeš derao, onda ćeš dobiti šiba! — zaviče 
majka. 

Ali Miljenko se nije smirio. On otvori širom usta, 
što je samo bolje mogao, i prodere se otegnutim 
glasom: 

— A-a-a-aM! 

Majka na čas pogleda u njega, onda se obazre 
oko sebe da nije štogod zaboravila, i izađe iz kuće. 
Miljenko zaviče iz svega glasa, a zatim se najednoć 
nečega sjeti pa se podiže na koljena. 

— Zorice, oj Zorice! — pozove on plačnim gla¬ 
som, ali nitko se nije odazivao. 

— Oj Zorice! — zaviče on jače. 

Na podu u jednom uglu u hrpi krpa i dronjaka 
nešto se počelo micati. I podiže se jedna Ijepuškasta 
plava glavica, sva rumena s pospanim očicama. Zbog 
jake svjetlosti zažmiri i veselo se nasmije. 

— Šta je Miljenko? — upita ona. Uvrieđeni Mi¬ 
ljenko okrene leđa. 

— Majka je otišla na livadu! — odgovori on 
ponovno raztegnuvši usta. 

— Na livadu? — ponovi Zora. I najednom oboje 
zavrište. I plakali su gorko i neprekidno. Rano su- 
našce, zavirivši u kuću svojim kosim zracima, osvietli 
dvie zaplakane plave glavice i — nasmieši se. 

Otvoriše se vrata, i uniđe baka Ana, koja je is¬ 
tom odpremila kosce na livadu. . 

— Šta je to? — zapita ona stojeći na pragu. 

— Majka... je otišla ... na livadu ... — zaje- 
cala djeca još jače. 

— Aha, tako! — nasmije se baka. — Pa ne¬ 
mojte plakati, sad ću ja naložiti vatru i izpeći ću vam 

uštipke. A kad majka dođe po objed, metnut će vas 
u kola pa odvesti na livadu. Tko je vidio, da djeca 
tako rano idu na livadu?! 

Djeca se umiriše. Obećani uštipci učiniše im se 
odviše primamljivi. Baka Ana naloži vatru, a zatim 
toplom vodom opere zamazane dječje obraze. Uskoro 
su bili gotovi i uštipci. Miljenko i Zora doručkovali 
su već u punom veselju. 

— Zora, hajdemo preko rieke do čobanina, 
izjavi Miljenko poslije doručka. — Poigrat ćemo se 
tamo do objeda, a onda ćemo s majkom na livadu! 

— Hajdemo do čobanina! — odgovori Zora. 
Ona je u svemu bila suglasna s bratom. 

— Idite, idite do čobanina! — ohrabri ih baka. 
— Pogledajte, da se naši jaganjci nisu po grmlju 
razštrkali. A poslije objeda ću vas s majkom na li¬ 
vadu odpremiti! — Poslije tih rieči baka im u džep 
metnu još po tri uštipka i odprati ih izvan kapije. 

Čobanin se nije nimalo začudio, kad se pred nje¬ 
govom kolibom pojaviše dva mala stvorenja: Miljen¬ 
ko i Zora. On se navikao na pohode malih gostiju 
iz sela. Pravio im lopte od kudjelje, pleo korpice, 
izrezivao frulice. Djeca su i njega voljela i rado mu 
pomagala čuvati marvu. 

— Zdravo, mališani! — zaviče on njima provi¬ 
rivši iz kolibe. 

— Zdravo, striče Mate! — odgovore djeca. 

— Deder, djeco, potjerajte one krave k stadu. 
Vidite, i onu ovcu s jaganjcima tamo, što se odbila ... 
I nju povratite. Onda dođite, a ja ću vam napraviti 
igračke! — reče čobanin i opet se uvuče u kolibu. 

Djeca veselo potrčaše po zelenoj livadi poska¬ 
kujući i mašući vrbovim grančicama. Crveni, žuti, 
plavi cvjetići izmicali izpred njih. Bieli pahuljasti mas¬ 
lačci klanjali im se svojim zračnim glavicama. Ah, 
kako je veselo trčati po zelenoj rosnoj livadi! Veselo 
preskakivati male zelene grmiće! Veselo tjerati crne 
uplašene jaganjce, koji blejeći trče za svojom majkom. 

I djeca su opet kod kolibe. Umorna, zadovoljna. 
Čobanin važno strugaše prut i tiho govoraše: 

— Napravit ću ja tebi, Miljenko, lOk i udesit ću 
strjelicu, pa ćeš ti ići u lov na svakojake divlje zvieri.. 

Miljenko je bio uzhićen. U njegovoj glavi zaro- 
jiše nove misli. 

— Striče Mate, da li se i na livadi može loviti?! 

— A što ne, može se i na livadi, — ozbiljno od¬ 
govori čobanin. 

— Oh, baš je to dobro, striče Mate! Znaš, naši 
danas tamo kose... I mi ćemo tamo otići! — ve¬ 
selo mu objasni Miljenko. Čobanin je šuteći strugao 
dalje štapić. 

— A je li, striče Mate, ima li tamo vukova ili 
medvjeda? — drhtavim srdcem zapita Miljenko. 

— Pa ima svašta; ima vukova, pa ima i medvjeda, 
— polako odgovori čobanin; on je bio umoran, i 
htjelo mu su spavati. 

E, pa mi ćemo onda medvjeda i ubiti... Zar ne, 
Zora?! — važno zapita Miljenko. 

Medvjeda ... pa da ... — pokorno se s njime 
složi Zora. 

Za nekoliko minuta luk je bio gotov, i Miljenko 
se učio strieljati. On je udešavao tanku strielu, od- 
puštao tetivu, i striela je pravo letjela na pet, šest 
metara. 

Mladi strielac ponosno je pratio kretanje striele. 
A Zora je odano trčala poskakujući po visokoj gustoj 
travi i našavši strielu dodavala je bratu. Tako su se 
oni dugo igrali, dok im vruće sunašce nije opalilo 
plave glavice, i dok čobanin nije potjerao svoje stado 
na rieku. 

— Hajdemo, Zora, kući! Skoro će majka doći 
po objed. Pa vrieme je i nama u lov. 

Izpuniie su se strastne želje i duga očekivanja! 

Srdce se raduje! Hoće da krikne od veselja! 
Miljenka i Zoru smjestiše u kola. Metnuše i lonac 
graha, ćup kisela mlieka, žlice i kruh zamotaše u 
ručnik. 

To je objed koscima. Izađe majka. Sjede. Uzme 
uzde u ruke. 

— No, krenimo, djeco! Hajde! riđonja, ej ro¬ 
đeni! — reče majka. 

Riđonja krene. Kola s posuđem odskočila. Od¬ 
skočile i biele dječje glavice. I evo ih već za čas na 
putu. 

— Kako je liepo! Krasno! — vikala djeca uz- 
hićeno. Sunce je već prešlo podne. Plavo nebo di- 
salo znojem. Bilo je vruće i tiho — ni vjetrića. Po 
prašnjivom putu polako kasao riđonja. 

Majka je šutjela lieno se obazirući po stranama. 
Umuknula i djeca. Za kolima je trčao Miljenkov lju¬ 
bimac Šarko izplazivši svoj dugački crveni jezik. 

i evo, stigoše. Liepo je na sjenokosu. Vruće i 
tiho. Pokošena trava leži u redovima. Sladki miris 
struji zrakom. 

— Silazite, djeco! — reče majka zaustavivši 
riđonju blizu triju plastova svježeg rahlog siena. 

Miljenko siđe sam, Zoricu skine majka. 

— No, Zora, sad hajdemo u lov, — važno izjavi 
Miljenko, popravi tetivu i polako se uputi prema šumi. 
Zora gegajući pođe za bratom. 

— Sad u lov, — ponovi ona. 

Djeca su išla dugo; bar se tako njima činilo. 

Evo potoka, a do šume još daleko . .. Negdje je za- 
lajao Šarko ... 

— Zora, rieku ćemo morati pregaziti! — za¬ 
mišljeno reče Miljenko. — Vidiš, šuma je još daleko, 
a gdje bi tu bila zvjerad? Ni vuci ni medvjedi ne 
trče po polju. Oni vole gustu šumu. 

— Pa ja ne znam ... — neodlučno progovori 
Zora s velikom sumnjom pogledavajući na potok. — 
Rieka, znam ... možda je i duboka, tko bi to znao ... 
Kako bi nju pregazio, možda se još i utopiš!... 

— No, evo ti, da se i utopiš! Smiešna si ti, pa ja 
ću tebe izvući! Ja znam plivati. Kad se s djecom ku¬ 
pam, uviek plivam. — Miljenko se samo pravio važ¬ 
nim: jer on se s velikim trudom mogao držati na vodi 
samo par trenutaka. 

— Hajdemo, Zora, — reče Miljenko, — jer dok 
mi tu dangubimo, svi će se medvjedi i vukovi razbje- 
žati, pa ne ćemo ništa moći uloviti. On sjede na 
obalu, metne pažljivo svoj luk na travu i počne za- 
sukivati nogavice. Zora je šutjela. U to se vrieme iz 
šume začu očajno lajanje Šarka. Djeca se požure. 
Zora digne suknjicu nad koljena i oprezno stupi u 
vodu debelim bosim nožicama. Miljenko je zapovie- 
dao: 

— Polako, daj ruku! Ne plaši se, ne dam, da se 
utopiš! 

— Joj, Miljenko, strašno! Utopit ćemo se!... 
Potok je bio plitak — voda nije bila djeci ni do ko¬ 
ljena. A ipak je Zorici bilo strašno. Djeca su već bila 
na sredini potoka. Zorica se donekle snašla u svom 
položaju, kad se najednom lavež Šarka, koji je bio 
na trenutak prestao, ponovi svom snagom. 

— Šarko je valjda napao na medvjeda! — s la¬ 
kom strepnjom izusti Miljenko. 

— Bit će na medvjeda! — ponovi Zorica zami- 
rućim glasom. Djeca se sretno dočepala obale. U to 
vrieme biesni lavež Šarka dođe do vrhunca. Činilo 
se, da će promuknuti od lajanja. On je cičao, zavi¬ 
jao, opet lajao i lajao bez kraja! Djeca se u strahu 
zaustaviše. 

— Na medvjeda, — prošapće Miljenko. Zora je 
šutjela. U njezinim izbuljenim očima vidio se strah. 
Bliede su joj usne podrhtavale. Miljenko je izgubio 
svu odvažnost: izpruživši vrat prisluškivao je, što se 
to zbiva u šumi. A Šarko kao da je pobjesnio. Činilo 
se, da kida veliku zvierku na komade. 

— Joj, Miljenko, ja se bojim medvjeda, pojest 
će nas!.. — šaptala je Zora ne skidajući pogled 
od šume. 

— Ne će pojesti! — šaptom odgovori Miljenko. 
Treba strieljati... — neodlučno reče on. 

— Ne, Miljenko! Pojest će nas... 

— Vidi kukavice! Mi ćemo njega ustrieliti, pa 
zašto nam je Mate i napravio luk?! Pogledaj, kako 
je oštra striela! Opipaj prstom! — Zora dodirne kraj 
drvene striele. 

— Sad znam, kakva je! — produži Miljenko 
hrabreći se — kad ona pogodi medvjeda u oko, on 
će odmah osliepiti i uginuti! 

Lavež Šarka počeo se stišavati; činilo se, kao da 
je pas iznemogao od umora i lajao je izprekidano 
hrapavim glasom. 

— čuješ, Zora, valjda je Šarko zagrizao med¬ 
vjeda. Nemamo se čega sada bojati! — bodrio sebe 
i Zoru uplašeni Miljenko. 

Zora je šuteći nepomično stajala. 

Napokon se djeca u velikom strahu polako pri- 
bližiše šumi i zamrieše na mjestu pažljivo osluškujući 
šumsku tišinu ... 

Najednom negdje sasvim blizu zapraska suho 
granje... 

Nešto naglo potrči iz šume upravo na njih. 

Zora uzviknu strašno i preplašena baci se na 
zemlju. 

Zbunjeni Miljenko izpusti iz ruku svoje oružje ... 

Ali nije dospio ni kriknuti ni pobjeći, kad iza 
grma izskoči Šarko i s osobitom se radošću poče 
umiljavati djeci. On se, čini se, ponosio pobjedom. 

— A, to si ti! Jesi zagrizao medvjeda? — jedva 
dišući od straha upita Miljenko i, opet prikupivši 
hrabrosti uz vjernog druga Šarka, razmakne grmlje.. 

Pred njim je na zelenoj mahovini ležao nepo¬ 
mično mali jež savijen u klubko. 

— A gdje je medvjed? — upita Zora. 

— Pa to je on valjda na ježa tako lajao! — 
s gorkim razočaranjem odgovori Miljenko — a mi 
smo mislili, da je to medvjed! ... 

Miljenko uzdahne. On uzme štapić i dotakne 
ježa, a ovaj na to zafrče. Djecu je to zanimalo. 

— Zorice, pa on je još mali, — reče Miljenko. — 
Hajde da ga ponesemo kući mjesto medvjeda ... 
Pojit ćemo ga mliekom. 

— Pa ponesimo, — pristane Zora. 

Miljenko oprezno dokotrlja štapićem k sebi ježa, 
prihvati ga krajem košulje, i s tim se plienom djeca 
vratiše iz lova. 

KRALJEVA CIPELA 


I. 

Karlo Veliki lovio je divljeg vepra u velikoj i 
gustoj šumi. 

On je već nekoliko sati sa svojom pratnjom pro¬ 
gonio divlju zvier, ali bez uspjeha ... 

Za vrieme divlje trke jedna se kraljeva noga 
izkliznula iz stremena, on nikako nije mogao da je 
stavi natrag ... Kad je napokon divlji vepar bio u- 
hvaćen, i kralj sišao s konja, da se odmori, istom 
tada je primietio, da na lievoj nozi nema cipele... 

Kralj se namrštio i strogo naredio slugama: 

— Ej!.. Pronađite moju cipelu!.. 

Kako je kralj bio namršten i kako je govorio 
svojim jakim i strogim glasom, nisu nazočni od stra¬ 
ha smjeli ni dahnuti te su bili pripravni i u zemlju 
propasti, samo da izmaknu njegovu pronicljivu po¬ 
gledu . . . 

Karlo Veliki imao je tako veliku i široku nogu, 
da je za jedan par njegovih cipela trebala gotovo 
jedna ciela volovska koža, a da se i ne govori o 
baršunu i dragocjenom kamenju, koji su ukrašavali 
cipele. Naravno, nije se kralj zbog tolike vriednosti 
cipele uznemirio, nego mu je bilo neugodno, da se 
takav vrati u dvorac. Osim toga on se jako privikao 
na svoje stvari i, napokon, smatrao je gubitak cipele 
za loš znak ... 

Ali sve traženje bilo je uzaludno. I ljudi iz prat¬ 
nje vratili se u logor praznih ruku ... 

Nekako na brzu ruku zamotali kralju nogu zvje- 
rinjom kožom, i tako se on uputio kući. 


II. 

Međutim je izgubljenoj cipeli sudbina odredila 
riedak udes. Iste večeri išao je kroz onu šumu drvo¬ 
sječa Boše, s velikim svežnjem granja na leđima, vra¬ 
ćajući se svojoj šumskoj kući, i odjednom naiđe na 
golemu kraljevu cipelu... 

S velikim divljenjem on ju je dugo promatrao 
sa svih strana, a zatim ju podigao i samo uzviknuo. 
On od rođenja nije vidio sličnog čuda ... 


56 


— Gospode Bože... — izustio je, — pa zar 
postoji na svietu takav div-čovjek, koji ima ovako 
golemu nogu? 

Pažljivo je podigao onu neobičnu cipelu i po¬ 
šao kući ne skidajući s nje očiju. 

Bio je već sumrak, kad je drvosječa Boše stigao 
svojoj siromašnoj kućici i stenjući i uzdišući metnuo 
u kut svežanj granja kao i svoj nalazak. Radeći cio 
dan on se sada osjećao osobito umoran. 

Žena mu je ležala bolestna, a sedmero djece 
čekalo ga s nestrpljenjem, da im zgotovi večeru. 
Skupa sa ženom ležalo je i njihovo najmlađe diete, 
kojemu nije bilo još ni mjesec dana. 

Drvosječa naloži vatru na ognjištu i nad njega 
objesi kotlić s mliekom i kestenjem. 

— Čuješ, stari! — reče žena, — ja se tako bojim, 
da mali za vrieme sna ne padne s moga kreveta na 
pod. Kamo da ga smjestimo? ... 

— Da, to baš nije lako, — primieti Boše. — Da¬ 
nas nikako nisam dospio da mu iz vrbova pruća 
izpletem kolievku. 

— A što ono leži tamo u kutu kod granja? Što 
si mi to donio? ... 

— Ah, dal... Pogledaj, kako je to neobična 
cipela!... Kako golemu nogu mora da ima onaj čo¬ 
vjek, koji ju je izgubio... Naravno, to je morao 

biti jahač, jer drugčije, izgubiti cipelu s noge i to ne 
primietiti, nemoguće je. 

— Cipela je tako golema, da na prvi pogled 
naliči na čamac!... Pa, znaš što — metni našeg ma¬ 
log u tu cipelu. Njemu će u njoj biti ugodno, toplo i 
sasvim udobno!... 

Ja se samo bojim, — plaho primieti drvosječa / 
da netko ne sazna, da mi u kući imamo ovu ne¬ 
običnu cipelu; a pogotovo, ako ona još pripada ne¬ 
kom velikom gospodinu — jer tada će me okriviti 
za krađu i strpati u zatvor!... 

A tko će nju vidjeti? ... Pa zar tko dolazi 
k nama?... Ne, ne, nema se o čemu razpravljati: 
smjesti malog to mu je sam Bog poslao ovaku 
kolievku!... 

I siromašni drvosječa odmah poče smještati diete 
u kraljevu cipelu, koju je zatim objesio za tavanicu, 
pričvrstivši ju remenjem ... Kolievka je izpala tako 
zgodna, da se nije trebalo ni poželjeti nešto bolje_ 

Bila je hladna i gadna jesen. U siromašnoj kućici 
drvosječe bilo je preko cielog dana hladno i neu¬ 
godno, i samo uvečer bilo je malo toplije, kad je on 
donosio naramak granja i ložio na ognjištu. Ali toplo 
je bilo, samo dok je gorjela vatra, a poslije je opet 
bilo tako hladno, da bi se pri disanju vidjela para 
iz usta. Samo najmlađemu članu obitelji bilo je toplo 

i ugodno u kraljevoj cipeli, gdje se je on odlično 
osjećao. Jednom kasno uvečer drvosječa je nahranio 
djecu i bolestnu ženu, a sam pojeo ostatke večere, i 
uskoro su svi u kućici zaspali dubokim snom. 



U isto vrieme, nedaleko od drvosječine kućice, 
u dubokoj tami polako se probijao šumskim putem 
Karlo Veliki u pratnji samo svoga oružonoše. Na- 
jednoć njegov konj sa svom snagom udari kopitom 
o svaljeno drvo i tako ozliedi nogu, da je odmah po¬ 
čeo hramati. Žaleći jadnu životinju Karlo skoči s ko¬ 
nja i povede ga za uzde ... 

Nakon nekoliko minuta oni su slučajno naišli na 
kućicu drvosječe, i kralj odluči da tamo uniđe, da 
se malo ogrije ... 

Na njihovo kucanje i viku nitko se nije odazivao; 
sve je spavalo mrtvim snom . . . Onda kralj sam 
otvori vrata i uniđe u siromašnu sobicu. On skreše 
vatru i upali malu smolenu baklju, koju je uviek no¬ 
sio njegov oružonoša ... Ogledao se po svoj kućici, 
podigne oči gore i najednoć uzklikne od čuda: 

— Pogledaj!... — reče on oružonoši. — Kako 
je to neobično i ujedno kako je liepol... Ovo je 
moja cipela, koju sam ja izgubio u šumi, sjećaš li se, 
za vrieme našeg posljednjeg lova ... A kako su se 
oni samo dobro dosjetili i u nju smjestili diete kao 
u kolievku. Ja sam neobično zadovoljan, što mjesto 
moje noge u ovoj cipeli sada raste budući čovjek!... 
Dodaj mi torbu!... 

I Karlo Veliki zagrabi pregršt zlatnika i pažljivo 
ih saspe u cipelu. Zatim uzme komad pergamenta i 
oštrinom svoga iovačkog noža s mukom ureže neko¬ 
liko rieči... 

Nikog ne budeći, ogrijavši se — putnici su tiho 
ostavili kućicu drvosječe; a da ne ostanu vrata otvo¬ 
rena, izvana su navalili veliki panj, koji je nedaleko 
ležao. 

IV. 


Užas je obuzeo Bošea, kad je ujutro htio diete 
izvaditi iz cipele-kolievke i kad je u njoj ugledao 
zlatnike i komad pergamenta. Istina, odjednom ga 
je obuzela i velika radost, ali ova radost bila je za 
njega strašna!... Tko zna, čemu se ima sada nada¬ 
ti?... Jasno je, da tu ima nešto neobično!... Neiz¬ 
mjerno golema cipela, koju je on našao u šumi; za¬ 
tim — neočekivana pojava čitave pregršti zlatnika 
i strašan pergamenat s nekakvim urezanim znacima, 
nerazumljivim za jadnog drvosječu. 

— To nas Bog blagoslivlja za sve naše pretrp¬ 
ljene muke, — rekla je Bošeova žena. — Pa što ti 
očajavaš? ... Ako je nama netko neprimjetno metnuo 
zlato — to znači, da ono pripada nama!... 

— Tko zna? — zamišljeno reče siromah drvo¬ 
sječa, — može biti je ovo nečija gruba šala, koja bi 
me mogla dovesti do ljute kazne... Dobro bi bilo 
saznati, što piše na ovom pergamentu. Možda bi se 
onda sve razjasnilo. 

— Onda hajde u susjedni samostan do samo- 
stanca Manje i zamoli ga, da ti raztumači, što je 
tamo napisano, — posavjetovala ga žena. 

To je Bošea odmah umirilo, i on se poče spre¬ 
mati za put ... 

V. 


Siromah Bose dugo nije mogao da dođe do sa- 
mostanca, ali napokon mu je to uspjelo. On ga je 
primio, ali vrlo neljubezno i još je zavikao na njega: 

— Što hoćeš? Zašto dolaziš i narušavaš naš mir? 

Ali kad je saznao, u čemu je stvar, i uzeo per- 
gamenat u ruke — njegove su oči pohlepno zasjale, 
i na licu mu se pojavio radostan osmieh. 

Pričaj mi, kako je to bilo! — rekao je samo- 

stanac. 

I Boše mu izpriča sve potanko. 

— Da li je bilo mnogo para u cipeli? ... 

— Pa, gotovo jedna pregršt... Evo ih — ja 
sam sve donio... Kunem se Bogom, da nisam za¬ 
tajio ni jednog komada! ... — rekao je Boše. 

Dobro, dobro, — brzo reče samostanac za¬ 
tvarajući zlatnike u kutiju. — Sada idi i šuti o svemu. 
Ako ne ćeš, bit će zlo. Čuješ li?... 

— Čujem ... Hvala vam ... 

I Boše je izašao radostan i zadovoljan, što je 
tako dobro prošao. 

A samostanac odmah pošalje glasnika u susjedni 
dvorac, u kojemu je živio znameniti grof Konde, mo- 
leći ga, da odmah dođe u samostan. 

Uvečer je grof već bio u ćeliji samostanca, a 
ovaj, dodavajući mu pergamenat, tajanstveno je go¬ 
vorio*. 

— Evo, grofe, dokumenat, koji treba podnieti 
kralju radi potvrde milosti, koje su ovdje obećane. 
Vidite, meni je kao samostancu nezgodno baviti se 
ovakvim poslovima. Ali vi to možete učiniti. Samo uz 
dogovor: kad dobijete sve, onda ćete meni dati po¬ 
lovinu! ... Stajalo me je mnogo truda, dok sam došao 
do ovog dokumenta. 

— Kunem se mačem, da ću tako učiniti! — uz- 
kiikne grof, a u sebi je pomislio: — Da, dobit ćeš, 
samo ti čekaj. Od mene se ništa ne nadaj! Ti i onako 
ništa ne možeš učiniti s ovim pergamentom — jer 
mi ga drugčije ne bi tako lako dao!... 

Grof se povratio u svoj dvorac, a ujutro je već 
pohitao u grad Ahen, gdje je u to vrieme živio kralj 
Karlo. 

Njemu nije težko bilo vidjeti kralja, jer je on 
rado primao molitelje u svako doba. 

— Što želi od nas blagorodni vitez grof Konde? 
— prijazno dočekao Karlo svog molitelja. 

— Vaše veličanstvo! — duboko se naklonivši 
rekao je grof. — Ja vas molim, da mi podielite malo 
pažnje ... S velikim trudom i uz velike troškove meni 
je uspjelo doći do dokumenta, koji je pisan rukom 

Vašeg veličanstva ... I sada ja dolazim pred vaše 
veličanstvo s molbom, da ga vašim milostivim rieči- 
ma potvrdite. 

— A, tako? — reče Karlo. — Pa kakav je to do- 
kumenat, grofe? ... Pokažite mi ga!... 

Gordo omjerivši nazočne dvorjanike i s pobje¬ 
donosnim pogledom grof Konde preda kralju svi¬ 
tak pergamenta ... 

Lice Karla se najedanput namrštilo. 

— Ovdje nešto nije u redu, grofe!... Da li baš 
vama pripada ovaj dokumenat? ... 

— Kunem se čašću. Vaše veličanstvo!... 

— Ni rieči više, grofe!... — zagrmi Karlo lup- 
nuvši nogom o pod. — O kakvoj časti vi meni govo¬ 
rite?... Izpričajte mi, kako je dokumenat dospio u 
vaše ruke; i ne pomislite, da mi kažete makar jednu 
lažnu rieč, jer ću vas ja odmah uhvatiti!... 

Sav blied, zbunjen, izprekidanim riečima i kao 
izgubljen izpričao je grof Konde, kako je to bilo, i 
kako je on dobio svitak pergamenta od samostanca. 

— Tako, tako! — reče zamišljeno Karlo, — sada 
mi valjda govorite istinu. I samostanac će sigurno 
izpričati gotovo isto. A sada pročitajte, što sam ja tu 
napisao!... 

Zapinjući grof Konde je pročitao nesigurnim, 
plahim glasom: 

»Tko podnese ovaj pergamenat — pa makar 
bio i običan drvosječa — dobit će od mene moj 
dvorac Blua s pripadajućim mu zemljištem. Kralj 
Karlo.« 

— Meni nije potrebno znati, kako je to bilo. Mene 
samo zanima, koji su to ljudi, i koliko njih je upleteno 
u ovu stvar. A dvorac Blua svejedno će pripasti ono¬ 
me, kome sam ja predao ovaj pergamenat... Na¬ 
ravno, siromašnog drvosječu ne bi lako do mene pro¬ 
pustili, a vi, grofe, Ijubezno ste uzeli na sebe dužnost 
glasnika budućeg grofa Sabo, ovog čestitog i po¬ 
vjerljivog čovjeka ... O, koliko više vriedi on nego 
mnogi oni, koji se ponose svojom spoljašnjom čašću 
i plemenitošću!... 

Drugog dana drvosječa Boše bio je pronađen i 
doveden pred kralja. 

Siromah nije vjerovao svojim ušima, kad je čuo 
o kraljevoj milosti, i da nije bilo žene, on bi od ra¬ 
dosti sišao s uma ... 

Siromah drvosječa sa ženom bio je osnivač s vre¬ 
menom bogate loze grofova Sabo. 

BREZA 


Ona je rasla usred male poljane, uzpravna, vit¬ 
ka breza, s bielim stablom, s mirisavim, blještavim 
listićima. A oko nje šumjeli stari hrastovi, cvale bielim 
cvatom i sladko mirisale krošnjate velike lipe, zele- 
njele se baršunaste omorike, ponosno se dizali u vis 
liepi borovi, i trajno treperile kao od straha svima 
svojim sivo-zelenim listićima tužne jasike. Jednom 
riečju, oko breze bio je čitav gaj, ne baš velik, ali 
vrlo liep. 

Breza je rasla i sjećala se, kako je rasla. 
Ona se sjećala, kako je težko bilo rovati i tražiti u 
zemlji hranu svojim mladim korjenčićima. Zemlja 
je bila čas previše rahla, čas odviše tvrda, a nekad 
je odjednom kamen smetao rasti kojemu od njezinih 
korjenčića, i ovaj se morao maknuti u stranu, a drugi 
tvrdoglavi, koji se nisu htjeli pomaknuti, umirali su; 
zato je, zbog te smrti, ostalima bilo prostornije. 

— A zašto —, mislila je breza, — nije zemlja 
svuda jednaka? Sad je previše u njoj hrane, sad opet 

premalo, a nekad nema nikakve, i zašto je ono ka¬ 
menje na putu? Kako je to sve dosadno! 

U proljeće, kad je sunce ogrijavalo brezu, i ona 
se budila iz dugog zimskog sna, bilo joj je tako 
liepo. Sunce je jarko svietlilo i ugodno grijalo. Zrak 
je bio pun tople pare, zemlja kao da je sama nudila 
probuđenim korjenčićima sočnu i ukusnu hranu. Sve 
je to bilo tako liepo. I breza je razvijala svoje smo- 
lenaste, mirisave pupoljke. Ona se sva radovala, sva 
mirisala, sva se odjevala sitnim, svietlim, žuto-zele- 
nim listićima. 

Ali ovako nije uviek bilo. Što su dulji bivali dani, 
to je i sunce jače grijalo. Poslije je ono već i peklo, a 
zatim počelo osjetljivo žeći. Lišće se na brezi pokrivalo 
prašinom, venulo i žutjelo. Ona je umirala od žeđi. 

— Kap, makar jednu kap kiše! — molila je ona. 

I napokon je padala kiša. Naletio je s hukom i 
vihorom crni oblak. Vršci drveća šumjeli, povijali se, 
i svi njihovi listići treperili. Vjetar ih je trgao i daleko 
nosio. Ali bura nije mogla dohvatiti brezu. Nju je 
štitilo drugo drveće. Ona je samo osjećala, kako je 
sve njezine listiće milovao lagani, svježi vjetrić, i 
njoj je bilo liepo. 

Evo i kiše! Ona je pala kao iz kabla, vjetar je 
nosio njezine kapi. On je njima udarao i šibao sve, 
što je samo stigao: šumu, travu, kuće, ljude. 

— Zašto je to tako bolno? — govorila je breza. 
Ali kiša to nije shvaćala: ona je šibala brezu hladnim 
kapljama sve jače i jače, i njoj je bilo bolno i hladno. 

I što je dulje padala kiša, to su hladnije bivale 
njezine kaplje. Evo, mjesto njih već se pojavila tuča, 
najednom zašumio i počeo odskakivati i krcat kru¬ 
pan led. Kao kuglama on je gađao drveće, kidao 
s njih list i koru. Šibao je i brezu, makar je nju šti¬ 
tilo drugo drveće. On je izmlatio, posjekao svu travu, 
sve cvieće naokolo breze; svu je izronio, napravio 
duboke brazde po njezinoj nježnoj, bieloj kori, i iz 
tih rana curio je kao kristal svietli brezin sok. To su 
bile njezine suze. 

Ah! — šaptala je breza. — Kako je sve gadno 
na svietu! Kako je meni bolno i hladno. Pa zar nije 
moglo biti bez leda? Još jutros sam se gušila od žege, 
a sada se smrzavam od studeni, bolestna, izubijana, 
izranjena! 

I sve ostalo drveće jednako je zeblo, ali se nije 
tužilo, jer je naviklo na svakakve nezgode. Ono je 
tiho i tužno među sobom šaputalo, a ptice se žalost- 
no dozivale. I njima je bilo hladno. Samo trava na 
čistini nije se tužila, jer je ona bila mrtva. 

I počela je padati hladna kiša i padala je bez 
prestanka dan, dva, tri. Breza se posve ukorila, kao 
zimi. 

— Ah, kako je to sve gadno, kako gadno! — 
šaputala je ona. 

Napokon je kiša prestala. Oblaci se razplinuše 
u magli, i sunce je opet počelo grijati. Breza se ogri¬ 
jalo, odmorila, izpravila sve svoje listiće, ali se ipak 
bojala i leda, i hlada, i stajala žalostna ne vjerujući 
ni suncu, ni svemu onome, što je bilo oko nje. 

— Ah, — mislila je ona, — kad ovo drveće oko 
mene ne bi zaklanjalo ono, što je u daljini, može 
biti bih ja mogla vidjeti nešto bolje od svega, što 
me okružuje! Možda je tamo negdje vječno toplo i 
svietlo! O, kad bi jedanput nemoguće postalo mo¬ 
guće. 

I njezina se želja izpunila, samo ne tako, kako 
je ona to zamišljala. 

Jednog ranog jutra, kad je još trava spavala 
pod hladnom rosom, i ružičasto se jutro rumenilo na 
vršcima drveća, u gaj je došlo mnogo radnika s pi¬ 
lama i sjekirama, i počelo se raditi. Lupa, šum, vika. 
Staro drveće pilili pilama, sjekli sjekirama, i ono se 
s treskom i stenjanjem rušilo na zemlju. Do podne je 
posao bio svršen. Gotovo sve ono drveće oko breze 
ležalo je mrtvo. Samo brezu i još nekoliko jasika, 
koje su bile isto tako mlade kao i breza, nisu dirnuli. 

Nestalo je gaja — daleko naokolo breze bilo je 
čisto polje. 

Plnvn E k ,? k °u S ! SQda Iep ° Vldi ' — P° misli breza. 

Pred Mirna ° ^ T °T Val i da ' l' ako tamn °- 
Pred n, . ma )e more, a nad njima lietaju biele ptice. 

lug, tako zelen, baršunast. Po njemu hodaju ja¬ 
ganjci. On, će valjda doći i k meni u goste. Ah ništa 

d i’JET Pn ' e Vidie ' a ' ni ° dkud **>“' <*- 

Nije dugo razmišljala breza. Nije prošlo ni dva 
ana a oblaci se skupili, počeo puhati vjetar; on 

ćim P a Ha ° r |aC f ‘ L aČe ' Sv ° SU Se brda P° krila obla¬ 
cima potamnielo burno more. Sve zvieri i male 

zv,erke i ptičice sakrile se, kud je tko mogao. Samo 
ugokr,I, galebov, kružili su nad bielim valovima 
. ~ Nama l e bepo u buri, — vikali oni. — Sada 

ce nam sigurno burno more nešto izbaciti, i bit će 
za nas gostbe. 

— A nama nije dobro, — mislile jedrenjače i 

Ah VT C '- 17 i^i' ^ radu i emo v i etru ^ a nikako buri. 
Ali kad ne bi bilo vjetra, ne bi bilo ni bure. 

A v|etar je zviždao, hujao i zavijao. 

— Sada ja jurim na noćnim krilima — sa da 

°on C nalet na9U h Skl0n c 6 Pr ° St ° ra meni ' P rostora! 

on naleti na brezu. Stenjući nagnula se breza. Sve 
niezme grane, sv, listići i žilice uzdrhtaše. 

— Prostora, prostora! — vikala je bura. — Mak- 

mnom! S PU,a ' ^ PHW«i S e preda 

— Oh, ja se ne mogu nagnuti, — govorila je 
breza. — Ja sam od djetinjstva uzrasla uzpravna i 
ravna! Ja se ne mogu sagnuti. Tome ja nisam kriva. 

— Sagni se, sagni! — gudio je vihor. — Ja nisam 
kriv, što jurim, sve kidam i lomim. Kad ne bi bilo 
zraka, ne bi bilo ni vjetra. Kad ne bi bilo ni vjetra, 
ne bi bilo ni bure. Kad ne bi bilo zraka, ne bi bilo 
ničega, što njime diše. Ja nisam kriv, što sunce ne 
grije sve i svuda jednako. A tome nije krivo ni sunce. 
Ja sam hladan uzduh, jurim u tople krajeve, u pro¬ 
store ugrijane suncem. Makni se s puta, prostora 
meni, prostora! Sagni se, sagni se preda mnom! 

— Ja se ne mogu saginjati. Ne mogu! — ste¬ 
njala je breza. 

— Onda se drži čvršće! Čija snaga nadjača! — 
zagudio vjetar i sa strašnim porivom naletio na nju. 

Zastenjala, zapraskala breza i izlomljena, izču- 
pana s korienjem povalila se na zemlju. 

A bura je jurila dalje. 

— Prostora meni, prostora, makni se s puta! Ja 
ću sve izlomiti! — vikala je ona. 

I proletjela je bura. 

Malo pomalo vjetar se umirio. Nastala je tišina, 
pomolilo se sunce. 

Breza je ležala polomljena, iznakažena. Njezini 
listići su treperili. Ona je još bila puna života, ali je 

morala umrieti zato, što ju je bura iztrgnula iz rodne 
grude, ko|a ju je podržavala i hranila. 

Izpuzali kukci, protrčali gušteri, doletio leptir 

zapjevale ptičice, zacvrkutale lastavice, provirila' 
krtica iz rupe. 

- Ja sam znala, da će tako biti, — rekla je kr¬ 
tica. — Da ni|e bilo sunca, ne bi bilo ni vietra. Druqo 
|e nešto živjeti u tami! 

~ J' Sl glupi sliepac i ništa drugo, — rekao je 
gušter. Da ni|e sunca, ne bi bilo ni nas. Ti bi se već 
odavno smrznula u svojoj tamnoj rupi. Ah! zašto ono 

. ne |. SVietl ! ' ne 9 ri l’ e ' on ° dobro, drago sunce, 
lako je liepo, kad ono peče! 

- Gle što reče! Vrlo liepo! - rekao je puž. _ 
Ne, kad ono peče, ne znaš, kuda bi se skrio od vru- 

kudcu^ |Q ^ Sakntl P ° d liŠĆe ' UVUĆ ' Se U SVO|U 

ninrri 0 u ^ n '* Z '° beZ vietra ' ~ rekla i e vjetre- 
niaca sa brezul,ka. - Sada će valjda zadugo biti 

tiho vneme, . moj gospodar će mirovati bez mljeve 
i bez novaca. 

— Baš je dobra bura bila! — rekli galebovi — 
Da ,e bar svaki dan tako! Tada bi nam svakog dana 
bio blagdan! y 

— A što ima dobro u buri? _ rekne leptir. - 

Ne treba, ne treba vjetra. Neka svaki dan bude tiho 
i vedro. 

— O čemu oni svi brigu vode, — reče kamen. — 
Zar nije svejedno: bura, sunce, kiša, grad, grom, mu¬ 
nja, toplota, hladnoća. Ja ležim mirno i ne bojim se 
ničega! Mene kvasi kiša, suši vjetar, prži sunce — 
meni je svejedno, i sve će se pretvoriti prije ili poslije 
u prah i piesak. 

— Da! Po tvome shvaćanju svi bismo morali 
biti kamenje, — progovori stara mahovina, koja je 
rasla baš na tom kamenu. — Ja već odavna živim 
na svietu, bivala sam pod kišom i pod sniegom, su¬ 
šila se gotovo do koriena i opet rasla. — Ja sam 
mnogo pretrpjela i reći ću vam, zašto je na svietu 
čas ružno, čas liepo. 

I svi rekoše: 

— Da čujemo, što će reći stara mahovina! 

— Sve na svietu —, reče mahovina, — nema ni 
kraja ni početka ... 

— Eto novosti! — zavikaše svi. 

— Jer sve na svietu prelazi jedno u drugo, — 
govori mahovina. — Nitko ne može reći, gdje se 
svršava tmina, i gdje počinje svjetlost, i nitko ne zna 
za granicu svjetlosti, koju mi još ne poznamo. Šta je 
to toplina, i šta je to hladnoća? Pužu je toplo, a guš¬ 
ter u isto vrieme osjeća hladnoću. Lješnaci cvatu, kad 
još snieg leži naokolo u poljima, a lipa cvate istom 

usred vrućeg ljeta, što je za jednog toplo, to je za 
drugog hladno; gdje počinje toplina, i gdje se ona 
svršava — nitko na to ne će odgovoriti. Eter prodire 
u uzduh, uzduh prodire u kamenje, kamenje se pre¬ 
tvara u trave, trave se preobraćaju u zvieri. Jedno 
od drugog prima početak, i ne može se reći, gdje se 
svrsava jedno, i počinje drugo. Vatra grije i žeže 
svietlost osvjetljuje i osljepljuje, voda napaja i po¬ 
tapa, vietar osvježuje i razara. Sve ide dvostrukim 
putem, počinje se nevidljivo, neprimjetno raste, širi 
se i - zamirući prelazi u drugo. Tako je udešeno 
sve na svietu, i na njemu živi, kako tko može! Dobro 
|e onome, tko je naviknut na hladnoću i žegu, tko 
se ne boji ni kiše ni bure, tko lako podnosi glad i 
zeđ, tko može živjeti i pod sniegom, tko je tvrd kao 
kamen . okretan kao vjetar, tko zna živjeti punim 
životom i zna se njime naslađivati 

Istina je to, istina! zavikaše svi: neka umre 
sve sabo, sto ne može da izkoristi život, i što na 

niega nema prava! - | svi su ponosno pogledali 
|edan na drugog. 

, prošaputa polumrtva breza. — Kad 

bih se |a mogla na sve naviknuti, ja bih živjela i 
veselila se. Ali nitko nije kriv mojoj smrti, a ni ja 
sama. ' |U 

— A konačno, — doda stara mahovina, — mi svi 
čeznemo za svjetlošću, svi mi želimo malo više top- 
lote, više čistog zraka i više, više jarke svjetlosti. 

— Ne, ja se s tim ne slažem, — reče krtica. — 
Meni je i u tami dobro! — I poče se zavlačiti u 
zemlju. 

— Pa kako tebi ne bi bilo dobro, — reče leptir. 
— Ti samo i živiš za svoj želudac. I dan i noć ruješ 
zemlju i prežderavaš se svakojakim crvima. 

— Kome ne treba svjetlosti, — zavikaše svi, — 
neka ide u zemlju i neka živi u noćnoj tami, a mi 
svi želimo svjetlosti, toplote i svjetlosti. 

I svi su oni pri tome ostali, i svaki se latio svo¬ 
ga posla. 

Prošla je čitava nedjelja. Breza je umrla. Njezini 
su listići usahnuli, požutjeli, i gotovo ih je sve raznio 
vjetar, i oni su sagnjili daleko jedan od drugog. Iz 
njih su iznikle ukusne biele gljive. Počelo je trunuti 
i samo stablo brezino. U njemu se izleglo mnogo 
malih smeđih kukaca i bielih crvića. Svi su oni s na¬ 
sladom jeli sočno, sladko brezino drvo, i svi u jedan 
glas ponavljali: — neka svaki izkoristi život, kako 
može. 

Jedne kasne večeri došao je stari siromašni dr- 
vosječa sa svojom djecom. Oni su brezu odvukli svo¬ 
joj kući sa svim kukcima i crvićima, koji su u njoj 

živjeli. Stariji sin je s veseljem protrčao kroz dvorište 
jašući na brezi, a zatim su je izciepali i bacili u peć. 
Svi kukci i crvići izgorjeli su u peći. Na tome su uku¬ 
ćani skuhali dobru večeru. Djeca su se grijala oko 
vatre, i s nasladom su svi jeli i svi ponavljali: Neka 
svaki izkoristi život, kako može. 

BLAGO KRALJICE-VILE 


U svome dvorcu sjedjela je kraljica-vila, a ovaj 
je bio tako razkošan i sjajan, da ga nitko ne bi mo¬ 
gao opisati. 

Makar je dvorac kraljice-vile bio tako divan, 
ona je ipak htjela da ga učini još ljepšim. 

I jednog dana, skupivši sve svoje vile, ona reče: 
— Ja hoću da svoj dvorac ukrasim svim onim, što je 
najljepše na zemlji. Zato ću između vas poslati dvie 
na put, da za mene saberu i donesu sve, što je liepo. 
Vama dvjema nalažem, da to učinite, — obrati se 
ona vilama po imenu Svjetlosti i Tami. Pružajući sva¬ 
koj od njih vreću, koje su bile tako lagane, kao da 
su od paučine satkane, ona doda: — U ove vrećice 
vi ćete metati sva nađena blaga. Ako bude potrebno, 
možete biti na putu i tri godine, — dodala je nji¬ 
hova vladarica, — ali ako izpunite moj nalog prije, 
ja ću se radovati vašem povratku. 

Obje mlade vile rado su krenule na put, a kra- 
Ijica-vila očekivala je njihov povratak istom na iz¬ 
maku krajnjeg roka. Zato se je vrlo začudila, kad 
su |oj na izmaku prve godine javili, da se je jedna 
od poslahh vila povratila. To je bila Tama. Kraljica 
naredi, da ju odmah dovedu pred nju, radujući se 
sto ce moći tako brzo ukrasiti svoj dvorac novim 
blagom, a ujedno i da čuje o njezinim doživljajima. 

Vila Tama bila je predvedena i sporim i nesi¬ 
gurnim koracima pristupila je priestolju svoje vlada- 
nce. jezina vreća je bila čitava, ali posve prazna. 

, ~ A 9c, * e i e ono sve l'epo, što si ti trebala sa- 

oi ah za mene? — zapita u čudu nezadovoljna kra- 
Ijica. 

— Ah, milostiva kraljice, — odgovori tužnim 
glasom vila Tama. — Ja nisam našla ništa liepo na 
zemlji. Tamo je samo mrak i hlad. 

Ove rieči su zbunile kraljicu vila, jer je ona o 
svietu čula, da je divan. Ali pomoći se nije moglo. 
Vila Tama je uvjeravala, da je ona izpunila nalog, 
sto |e samo bolje mogla, i kraljici nije preostalo ni¬ 
šta drugo, nego da joj zahvali na trudu, premda 
njezina želja nije bila izpunjena. 

— A gdje je vila Svjetlost? — produžila je kra- 
l|ica. — Da li je i ona na povratku? 

— Ah, to ja ne znam! — uzdahnula je vila Tama. 

— Ja nju nisam vidjela, odkad smo se razstale 
na samom početku puta. Najprije se nismo htjele 
dieliti jedna od druge, ali pošto je ona išla vrlo po¬ 
lako, zato ja na nju nisam mogla čekati. Ona je 
imala hiljadu zahtjeva: čas se saginjala, da sakupi 
kamenčiće, školjke i druge sitnice; onda opet zavi¬ 
rivala u kućice i dvorce, koji su nam bili na putu. 
Poslije smo se razstale, i svaka je pošla svojim putem. 
Najvjerojatnije, da je ona poginula. Na svietu ima 
toliko opasnosti, koje sam ja s mukom nadvladala, 
ali koje ona, željna života i neoprezna, ne će izbjeći. 
Može biti, da je pala sa strme klisure, ili je poginula 
na morskoj pučini, ili su ju požderale krvožedne zvie- 
ri, a da ne govorimo o zlim ljudima. Ah, moja kra¬ 
ljice, ti nju očekuješ uzalud! 

Kraljica se jako raztužila, jer je vila Svjetlost 
bila jedna od njezinih ljubimica. A možda je zbilja 
vila Tama imala pravo? 

Evo je prošla i druga godina, a vila se nije vra¬ 
ćala, pa i treća je već bila na izmaku. Tuga i nemir 
carevali su u dvorcu kraljice vila. 

Napokon je došao i posljednji dan treće godine, 
i već se približavala večer. 

— Ona se više nikad ne će vratiti, — tužno je 

rekla vila Tama. To je isto mislio i sav dvor. Samo 
jedina kraljica nije izgubila nadu, koja je rekla: 

— Sunce još nije zašlo, pa zato i nije sva nada 
izgubljena. 

Jedva su zadnji sunčevi zraci izčeznuli u mor¬ 
skim valovima, kad se najednoć začuje kucanje na 
vratima, i čim su se ona otvorila, svi su ugledali vilu 
Svjetlost, koja se sva zadihala od brzog hoda. Ona 
je ušla u kraljevsku dvoranu sporim koracima, jer joj 
je teret bio previše težak. Zatim je pred noge svoje 
vladarice položila vreću, koja je bila toliko napu¬ 
njena, da ju je jedva mogla zatvoriti. 

— Tvoj nalog, velika kraljice, prisilio me je, 
da se vratim poslije tri godine, — počela je ona, kad 
ju je kraljica dočekala s velikom radošću, — inače 
bih tamo ostala dulje. A ipak za ovo kratko vrie- 
me sakupila sam sve, što sam mogla naći, — na¬ 
stavila je ona otvorivši vreću i vadeći iz nje masu 
raznih i neobičnih stvari pred začuđenim pogledima 
kraljice i njezinih dvorkinja. 

— A vila Tama nije našla ništa! — uzkliknula je 
kraljica. 

— Ona se odviše žurila, — rekla je vila Svjetlost. 
Na zemlji je težko naći nešto osobito liepo. ViŠ 3 
puta treba pozorno promatrati, i onda ćeš istom 
pravo ocieniti ono, što si našao. 

— A što si ti doniela? Pokaži mi! — živahno je 
rekla kraljica. 

— Ah, ja ne znam, čime da počnem, a čime da 
svršim! — rekla je vila Svjetlost prebirući svoja bla¬ 
ga. Ja ću ti najprije pokazati one stvari, do kojih 
sam najlakše došla. Na primjer evo pogledajte! — 
I ona izvadi malo ptičje gniezdo, koje je po izgledu 
bilo sasvim obično i neznatno, ali, razgledavši iz¬ 
bliza njegovo tanko pletivo i čuvši priču o nježnoj 
brizi majke prema svojim ptićima, u očima prisutnih 
malo gniezdo zasjalo je divnim sjajem, sličnim dra¬ 
gom kamenju. Zatim je vila pokazala neobične pro¬ 
izvode mora — školjke i koralje i druge tvorevine 
prirode. 

— Šta si još našla? — zapitala je kraljica. 

— Kad bih htjela donieti sve ono liepo, što 
sam vidjela, — rekla je vila Svjetlost, — to bih 
onda morala sa sobom ponieti cielu prirodu. Ali, 
naravno, to nisam mogla učiniti. Evo srebrna pje¬ 
na valova, boje duge, zlatan kraj večernjeg oblačka, 
cvjetni prašak, sjaj krila vilinskog konjica, pjesma 
kosa, popuhivanje vjetrića u šumskom gušćaku, po¬ 
luotvoreni brezini listići i svjetlucanje inja. A evo 
opet pogled djeteta, rumenilo s obraza nevjeste, maj¬ 
čine suze radostnice, nadahnuće umjetnika, svietle 
nade i raznolika proljetna maštanja. A evo veze naj- 

ljepše i najjače na zemlji, — i tada ona izvadi du¬ 
gačku zlatnu vrpcu, — ovo je veza, koja spaja braću 
i sestre. Ja sam pronašla ovo blago u kući, gdje se 
odgajalo dvanaestero braće i sestara; unatoč tomu, 
što ih je sudbina bacila u razne krajeve svieta — 
oni su se nježno voljeli i sjećali se jedno drugog. 
Sve ovo sam ja skupila tokom prve godine. 

— A što si našla druge godine? — s blieskom 
u očima zapitala ju ponovo kraljica-vila. 

— O, ja sam našla još veća blaga, na koja sam 
utrošila više vremena i truda, a po nekad mi se uči¬ 
nilo i nemoguće doći do njih. Evo ih: oruđe poštenog 
rada, ogledalo pravde, luka spasenja, palica utjehe, 
krila molitve, čaša strpljenja i jutarnja rosa radosti. 

— A što si našla u trećoj godini? — prekine ju 
kraljica. 

— U toku treće godine našla sam samo jedno 
blago, ali je ono vrjednije od svih. 

Kod tih rieči vila izvadi sa dna paučinaste vre¬ 
ćice maljušnu svjetlucavu stvarčicu, koja je odmah 
razprostranila oko sebe jako svietlo obasjavajući svu 
dvoranu. To je bila mala svjetlucava iskrica. 

— Što je to? — zapitali svi s čuđenjem. 

— Ovo je iskra plamena prave ljubavi, — odgo¬ 
vorila vila Svjetlost. — U njezinu sjaju vidiš sve, što 

je liepo, prekrasno, visoko, pravedno i plemenito, i 
ni jedan plamen ne grije tako kao ovaj. 

Tada uzhićena kraljica naredi, da se dragocjena 
iskrica odmah umetne u visoku kupolu njezina dvor¬ 
ca. I gle, što bi! Samo od jedne maljušne iskrice 
osvietlio se nesamo cio dvorac, nego i sve carstvo 
kraljice vila. 

— Sve, što si pronašla — divno je, ali je ovo 
divnije od svega. Ti si dobro i odano izpunila svoj 
dug! — reče kraljica vili Svjetlosti. — A ti, — nastavi 
ona obrativši se vili Tami, — ti si bila nemarna, plaš¬ 
ljiva i liena; zbog toga ćeš za kaznu opet putovati 
po zemlji i vratit ćeš se tek tada, kad ugledaš sve ono, 
što je našla vila Svjetlost. A ona će ostati zauviek 
u mome dvorcu, da čuva ona bliga, što ih je doniela, 
i pokazivat će ih svakome, tko poželi da ih vidi, neka 
bi tako svi saznali, koliko prekrasnih stvari ima na 
svietu bez obzira na mrak, trud i opasnosti. 

SUZA POKAJNICA 


Prije mnogo, mnogo godina, kad su se još vile 
i dobri dusi ljudima javljali, u Lyonu je živio bogati 
bačvar, po imenu Frank. 

Bačvar Frank je bio vrlo bogat, ali ujedno i tvr- 
dica, i to takva, da se o njemu u gradu i okolini pri¬ 
čalo svakojake bajke, a siromašni ljudi čak su se i 
bojali približiti kući bogatog bačvara, jer bi on na 
njih natjerivao ljute pse, pa onda bi jadni ljudi zlo 
prošli . . . 

Jedne jasne ljetne večeri bačvar Frank je dovr¬ 
šavao veliko bure, koje je bio naručio neki lyonski 
trgovac, i veselo je pjevao udarajući u takt drvenim 
čekićem po obruču. S radošću je on pomišljao na 
zlatnike, koje će za ovo bure dobiti sutra od trgovca, 
i njegovo lice sve je sjalo od zadovoljstva ... 

Odjednom kraj njega promakla nečija sjena, i 
on nehotice spusti čekić i okrene se... Pored njega 
je stajala neka nepoznata siromašna žena sva u 

dronjcima, mršava, blieda, iznurena. Molećim je oči¬ 
ma ona gledala bačvara Franka, a ovaj njezin po¬ 
gled mogao bi ganuti i sam kamen ... 

— Što tražiš ovdje, skitnice? — zavikao je Frank 
grubim glasom na jadnu ženu. 

— Ah, dobri gospodine! — zbunjeno progovori 
nesretnica, — strašna žeđ me mori, a ja sam tako 
slaba pa ne mogu da idem dalje... Dajte mi čašu 
vode! . . . 

— Gubi se!... — zaviče bačvar Frank i na nju 
zamahne drvenim čekićem. — Vidi, skitnice!... Nosi 
se, jer ću inače natjerati pse na te!... 

Ali jedva je on izustio te rieči, kad odjednom 
dogodi se nešto neočekivano. Pogrbljeni stas stare 
žene izpravio se, bore na njezinu licu izgladile se — 
i ona je postala divna kao anđeo, a jadni dronjci 
na njoj pretvorili se u prekrasnu haljinu posutu dra¬ 
gocjenim kamenjem ... I bačvar odmah shvati, da 
pred njim stoji nadzemaljsko biće — vila . . . 

Njezino lice poprimilo je strog izraz, obrve se 
skupile, i ona reče bačvaru: 

— Nemilosrdni i tvrdog srdca čovječe, koji ne¬ 
maš samilosti za nevolju bližnjega ni sažaljenja za 
bolestne i nesretne, jadna tvrdice, koji odbijaš mo¬ 
litve i za najmanju milostinju — osuđujem te, da ovo 

bure, evo netom sada dovršeno, nosiš sa sobom, dok 
ti ne uspije da ga napuniš! 

Poslije tih rieči vila je brzo nestala. A bačvar, 
kao da ga gonila neka viša sila, uhvatio bure, digao 
na ramena i odjurio k rieci. 

Čim je stigao na obalu, zagnjurio je bure u vodu, 
a malo zatim ga izvadio. Ali uzalud, jer makar je 
bure bilo dobro, ipak je iz njega sva voda do kapi 
izcurila ... U očajanju on ga i po drugi put zagnjuri 
u rieku. Dugo ga nije smio izvući bojeći se novog 
razočaranja. Napokon, odlučivši se, on ga podigne. 

Ali, gle jada! Bure je bilo prazno! 

Bačvar se digne s uzbuđenim srdcem, grozniča¬ 
vim pogledom, i opet krene na put. 

On je dugo lutao iz grada u grad, s vrhova 
brda u duboke doline, danju i noću, ne znajući za 
odmor i ne razstavljajući se ni za časak od svoga 
bureta. 

Kadgod bi naišao na rieku, on bi k njoj potrčao, 
da pokuša napuniti ukleto bure, ali svaki put ga je 
očekivalo novo razočaranje. Tada bi kao izbezumljen 
opet trčao napried gonjen tajnom silom. Uplašeni 
divljim izgledom nesretnika seljaci su bježali, čim bi 
se on približio, a psi su zavijali, kad je kraj njih 
prolazio. 

Napokon, jedne divne ljetne večeri, kad se već 
na zemlju počela spuštati noć, Frank se zaustavio u 
šumi blizu jezera u nekakvoj dalekoj, tuđoj zemlji. 
Lagani povjetarac tiho je njihao granje drveća i trs¬ 
tiku na obali, a njegovo je šuštanje naličilo na zvu¬ 



kove Eolove harfe. Nad njegovom glavom, na viso¬ 
kom hrastu, pjevao je slavuj svoju umilnu pjesmu. 

Bačvar je sjedio duboko zamišljen, i njegova je 
duša trepetala uz zvukove božanskog koncerta.. On 

je s gorčinom uzpoređivao ovaj mir i spokoj prirode 
sa svojim vječnim nemirom. 

— Ah, — govorio je on, — što sam ja tako straš¬ 
no učinio, da me je sudbina zato tako nemilosrdno 
kaznila? Zar ja sve to trpim samo zato, što sam od¬ 
bio dati čašu vode vili preobučenoj u staru prosja- 
kinju? 

Najednoć se on trgne: netko je progovorio iza 
njegovih leđa. 

— Ne, Frank, ti nisi kažnjen samo zato, što nisi 
htio dati milostinju, nego ti si osuđen na takvu kaznu 
za tvoju sramotnu škrtost. 

Nesretnik je shvatio, kako je velika bila njegova 
krivica, i umekšan svojom nesrećom on se baci na 
koljena vruće moleći nebo za oproštenje. 

Niz njegovo izmršavljeno lice tekli su potoci vru¬ 
ćih suza, i jedna od njih padne u bure. 

I tada, gle čuda! Bure se odjednom napunilo... 

Franku je bilo oprošteno. Izpunjen neizmjernom 
radošću on se vrati u svoj zavičaj. 

Pričaju, da su poslije svi nesretnici kod njega 
nalazili zaklonište i dobivali hranu, i svi su ga po¬ 
štivali. 

Osim toga svi stanovnici grada, da mu izraze 
poštovanje i zahvalnost, nazivali su ga »dobrim 
bačvarom.« 

TRI KRADLJIVCA 


U dalekoj Arabiji živio starac sa staricom, koji 
za svog dugog života nisu imali djece. Makar oni nisu 
bili bogati, ipak su žalili, što nemaju sina, kojemu 
bi poslije smrti mogli ostaviti ono dobro, što su za 
života stekli. Za cielog svog života oni su sebi uzkra- 
ćivali najpotrebnije štedeći za crne dane, a kad su 
već prikupili jednu svotu novaca, onda su kupili ko¬ 
mad zemlje, dvie koze, magarca i kravu i tako su 
mirno provodili svoje posljednje dane. Ali baviti se 
gospodarstvom bilo je iznad njihove snage. I kad je 
jednom starac primietio, kako se njegova starica že¬ 
na umorila sadeći povrće i timareći marvu, on se na¬ 
pokon i uvjerio, da su oni već prestari za počinjanje 
novog života, i da bi bilo bolje, da prodaju sve, što 
su kupili, i opet da počnu živjeti pređašnjim životom 
bez umora i briga. 

_Znaš što? — obratio se on ženi. — Nešto mi 

se više ne sviđa ovaj toliko hvaljen seoski život. On 
previše traži truda i briga!... 

— Da, — uzdahnula je starica. — Nikad me nisu 
leđa boljela tako kao sada. 

— Hajde da sve razprodamo! Sutra je nedjelja, 
i u našem gradu bit će veliki sajam. Odvedi ti našu 
kravu na sajam pa prodaj! Sada su krave na cieni, 
i ti ćeš za nju dobiti velike novce! 

— Dobro, — pristala je starica i već je počela 
misliti na one stvari, koje će kupiti za novce dobi¬ 
vene za kravu. 

Drugog dana ona se digla prije zore i povela 
kravu u grad. Na putu su je primietila tri kradljivca, 
koji su odlučili da je prevare pa zato je počeše slie- 
diti. Oni su za njom išli svaki posebno i u velikoj' 
udaljenosti jedan od drugog, da ne bi ona primietila, 
da na nju vrebaju. Stigavši u grad oni odoše na 
sajam, i svaki od njih uniđe u drugu kavanu, koje su 
bile na suprotnim krajevima trga. 

Staricu su boljele noge i leđa, i ona je jedva 
doteturala s kravom do grada. Napokon je stigla 
na trg, a kad tamo, sajam je već bio prošao. Ona je 
zakasnila. Svi trgovci su razprodali svoju robu i već 
se spremali, da idu kućama. 

— Kad bi se makar jedan kupac i za mene na¬ 
šao, — pomislila je ona. 

Uto je jedan od kradljivaca izašao iz kavane i 

pravo pošao prema starici. Pregledavši kravu sa svih 
strana on ju je potapkao po vratu i zavirio u usta. 

— Zdravo stara! — obratio se on prodavačici. 

— Što išteš za svoju kozu? Nešto je odviše mršava 

— ova tvoja koza. 

— Ovo nije nikakva koza, — uvriedila se sta¬ 
rica. — Ovo je krava! 

— Krava!? — uzkliknuo je kradljivac. — Ta zar 
ima takvih krava? No, prestani tjerati šalu, ja se 
žurim. Ako prodaješ, onda tako i kaži, da prodaješ, 
a nemoj se šaliti. Pošto ova koza? 

— Pa ja tebe, čovječe, nikako ne razumijem, — 
dodala je starica. — O čemu ti to pričaš? Ja ne 
prodajem kozu, nego kravu! Već ako ti hoćeš kupiti, 
onda i kupuj! A nikakve koze ja ne prodajem! 

— Pa dosta si se izrugivala, stara! Ja nemam 
vremena! Govori ozbiljno: što išteš za kozu? 

— Kozu? 

— Pa da, tvoju kozu! Hoćeš jedan piaster? Ako 
ne ćeš, onda ja idem! 

— Što je tebi! — uzkliknula je starica. — Pa zar 
za kravu jedan piaster? Ne, ne! Izpod dvadeset 
piastera ja je ne dam! 

Kradljivac je napravio začuđeno lice i razširio 
ruke. 

— Dvadeset piastera za kozu? — začudio se on. 

— Pa ti si, stara, poludjela! Onda zbogom! Ja ne¬ 
mam vremena za pričanje. Šteta, što za nju nisi za¬ 
tražila još više! 

I on se udaljio od starice izgubivši se odmah u 
gomili. 

U taj čas je iz druge kavane izašao drugi krad¬ 
ljivac. On se obazreo po stranama, i kad se uvjerio, 
da njegova druga već nema kod starice, onda on 
priđe kravi i stade ju pažljivo razgledavati. 

— Da li je zdrava tvoja koza? — obratio se on 
starici. — Daje li ona mnogo mlieka? Koliko tražiš 
za nju? 

Starica se zbunila. Evo, već drugi čovjek joj go¬ 
vori, da nije dovela na sajam kravu, nego kozu. 

— Pa što sam ja sišla s uma? — pomislila je ona, 

— ili sam zbilja toliko vremena držala kozu za 
kravu? 

— Pa ded, po što ćeš dati tvoju kozu? — opet je 
upita kradljivac. 

— Ah, gospodine, — odgovori ona, — ta kakva 
je to koza? Pa to je krava! 

— To se ti šališ, stara! — nasmije se kradljivac. 
Uostalom, meni je svejedno. No reci mi brže: što 
stoji tvoja koza? 

— A koliko ćeš mi dati za nju? 

— Hoćeš dva piastera? 

— Jao meni! — uplaši se starica. 

— Moj muž bi me iztjerao iz kuće, kad bih 
prodala kravu za kozu! Ne, izpod dvadeset piastera 
ja nju ne dam! 

Pa onc)a nel<a ostane tebi! — uvriedio se 
kradljivac i odmah se sakrio u gomili. 

Kroz nekoliko minuta iz kavane izađe i treći 
kradljivac i, približivši se starici, koja je sva uzplahi- 
rena promatrala svoju kravu i nije vjerovala svojim 
ušima, kad je čula, da to nije krava, nego koza, 
upita ju: 

Je li, stara, da li prodaješ tu kozu? 

Ovaj put se sirota starica nije više osmjelila pro¬ 
tusloviti. Ona spusti glavu i milo progovori: 

Jest, ona je za prodaju!... 

— Za koliko? 

— A koliko bi ti dao? 

— Dva piastera! 

Starica je sva tužna sa svih strana ogledala svoju 
ljubimicu kravu. 

t re ći čovjek kaže, — pomisli ona, — 
da ovo nije krava, već koza... Sigurno smo ja i 
Starac pod starost već tako podivljali u selu, da smo 
počeli držati koze za krave! 

I ona duboko uzdahnu. Ali pošto nije htjela odu¬ 
stati tako lako od svoga, već da se još malo pogađa, 
ona odgovori: 

— Ne, za dva piastera ne dam ... Hoćeš li za 
tri? 

— No, dobro! — uzklikne kradljivac. — Ako 
tri piastera, pa neka bude tri! Evo ti, stara, novci! 

Starica primi novac, preda kravu kradljivcu i 
pokupi se kući. 

Ugledavši muža i bojeći se, da ga ne raztuži, 
ona se usiljeno nasmijala. 

— Ah, moj mužiću! — reče, — ala smo ja i ti 
stare budale! Koliko godina smo već našu kravu dr¬ 
žali za kravu, a ne za kozu! Svi ljudi na sajmu su 
me izsmjehivali! Svi kažu: koza pa koza! A ja sam 
ih uvjeravala, da je to krava, a ne koza! I tako sam 
morala povjerovati drugima, a ne sebi. 

— I ti si prodala našu kravu za kozu? — upla¬ 
šio se muž. 

— Da, i evo ti za nju tri piastera, — odgovori 
mu starica. 

— Pa, tebe je staru netko prevario! 

I videći, da se ona zbunila i već bila spremna 
zaplakati, on se na nju sažali i produži: 

— Koliko te je ljudi zapitalo, što prodaješ? 

— Troje. 

— A koliko ti je ljudi kazalo, da ne prodaješ 
kravu već kozu? 

— Također troje. 

— No, onda su to bili kradljivci! Samo pričekaj: 
ja ću ih već pronaći i kazniti! 

Drugog dana on staricu opet sve potanko raz- 
pita, i od nje sazna, kako su kradljivci izgledali, i 
onda je o nečemu dugo razmišljao cielo jutro. Zatim 
se uputi svome susjedu, koji je imao starog magarca, 
koji je jedva vukao noge, kupi ga za dva piastera 
i poče ga vježbati. Ciele tri nedjelje on se mučio 
s njime, učeći ga ovoj vještini: starac mu je u uši i u 
usta stavljao novac i zatim ga polako udarao štapom 
po leđima. — Izkihni novce! — zapoviedao mu je. 
Magarac je otvarao usta i izkihivao novce. — Potresi 
glavom,! — nalagao starac. I magarac je tresao gla¬ 
vom i sipao iz ušiju piastere. Kad se magarac na¬ 
učio dobro ovoj vještini, starac je obukao svoje naj¬ 
bolje odielo, nametao magarcu puna usta novaca, 
nasipao mu u oba uha sitnog novca, uzeo ga za 
uzdu i poveo na sajam, da ga proda. 

Ona tri kradljivca, što su prevarila staricu, već 
su ga izdaleka ugledali pa naumili i njega prevariti. 
Starac je odmah njih prepoznao prema staričinu opi¬ 
sivanju i odlučio da započne s njima razgovor. 

— Zdravo, dobri čiča! — obratili se oni starcu. 
— Da li prodaješ svoga magarca? Mi bi bili za 
njega kupci. 

— Moj magarac nije za prodaju, — mirno im 
odgovori starac. — Njemu nema ciene. 

— Kako nema ciene? — začudili se kradljivci. 

— On je tako star, da jedva vuče noge, a ipak mi 
bi ga kupili od tebe i dali bi za njega dobre novce. 
— Ovo je čarobni magarac. 

— Kako čarobni? 

— Svaki dan on meni donosi po pet piastera. 

— Po pet piastera? Ta jesi li ti, čiča, pri pameti? 
Tko je to vidio, da bi jedan magarac donosio po pet 
piastera na dan? 

— Evo, pogledajte! 

I on polako udari magarca štapom i tiho mu 
rekne: Potresi glavom! 

Magarac potrese glavom, i njemu iz ušiju izpa- 
doše novci. 

— Vidi čuda! — uzkliknuli zadivljeni kradljivci. 
— Zar on to čini svaki dan? 

— Da, — odgovori nehajno starac. — Ali osim 
toga on još i kiše novac! 

— Deder, čiča, pokaži nam, kako on to čini? 

Starac polako udari magarca štapom po leđima 
i tiho mu progovori: Izkihni novac! 

Magarac otvori usta, i iz njih se na zemlju pro¬ 
suše jiovci. 

Kradljivci su bili izvan sebe od uzhićenja. 

— Prodaj nam ga! — uzkliknu oni. Dajemo ti 
za njega sto piastera! 

Starac ne pristajući zaklima glavom. 

— Vidi šaljivčina! — rekne on. — Tako drago¬ 
cjenog magarca vi bi htjeli kupiti samo za sto pias¬ 
tera! Pa tih sto piastera on će mi dati za dvadeset 

dana. A ako ga malo više udariš, onda i za jednu 
nedjelju. 

— Pa hoćeš li dvjesta? 

— Ne, neka bude pet stotina! 

Kradljivce je obuzela velika želja, da se što prije 
obogate. Oni odu malo podalje i dugo se među 
sobom porazgovore; zatim jedan od njih izstupi 
napried i predloži: 

— No, stari, hoćeš li trista piastera? 

— Ne, — ostao je starac pri svome, — niže od 
pet stotina ja ne dam! 

Kradljivci se opet posavjetuju, i naposljedku se 
sva trojica pridruže starcu: 

— Evo ti svih pet stotina! — rekoše oni. — Daj 
nam sad magarca! 

Starac izbroji novac, spravi ga duboko u džep i 
preda im svoga magarca. Oni veselo odjure s njim u 
grad, a on se podrugljivo nGsmije za njima i onda 
zavikne: 

Ej, prijatelji! Vratite se što prije! Ja sam vam 
zaboravio nešto reći! 

Oni se vratiše. 

— Zaboravio sam vam reći, — počeo je starac, 
— kako ovog magarca treba hraniti, da on uz¬ 
mogne dati više novaca. Prije svega zapamtite, da 
on ne voli nove gospodare. Zato čim ga odvedete 

u grad, a vi njega odmah smjestite u staju, položite 
mu što više slame, dajte mu vode i zatvorite ga na tri 
dana. I neka svaki od vas što češće prilazi njegovim 
vratima i glasno kaže: — Magarče, izkihni novac! 
Magarče, potresi ušima! Čim prođu ta tri dana, 
onda vi uniđite u staju i tada ćete vidjeti, kako će sav 
pod u njoj biti zasut zlatnim i srebrnim novcem. Ali 
samo zapamtite: magarac je vrlo proždrljiv. Metnite 
mu što više slame! 

Kradljivci se zahvale za savjet i otiđu zadovoljni. 
Dovedu magarca kući, smjeste ga u staju, navale oko 
njega, što su više mogli, slame, naliju čitavo bure 
vode i zatvore ga samog na tri dana. Svako pola 
sata prilazili su naizmjence vratima i jako vikali: — 
Magarče, izkihni novac! Magarče, potresi ušima! — 
A kad je prošlo tri dana, i kada su oni otvorili vrata 
i unišli u staju, ugledaju, kako magarac nepomično 
leži na podu: on se prežderao slame i opio se vo¬ 
dom pa uginuo. 

— O, lukavi starče! — uzkliknuše kradljivci. Ti 
si nas prevario! Pa dobro! Za to ćeš nam platiti dvo¬ 
struko! 

Obuzeti gnjevom i stidom zbog toga, što su se 
dali tako nasamariti od starca, odtrče na onu stranu, 
gdje su se razstali od njega, kad su uzeli magarca, 
i počnu zapitkivati svakog, koga bi sreli na putu, da 

li možda nije tko vidio starca, u čijim bi njedrima 
moralo zveketati njihovih pet stotina piastera. A me¬ 
đutim je starac već odavno bio kod kuće i pričao svo¬ 
joj starici, kako se osvetio kradljivcima za prievaru. 

I očekujući osvetu od kradljivaca sakrije novce na 
sigurno mjesto, kupi dva posve jednaka zeca i po¬ 
zove k sebi ženu. 

— Slušaj, stara, dobro i pazi, da ne zaboraviš, 
što ću ti sada reći. Prekosutra moraš prirediti objed 
za pet osoba, koji će se sastojati od deset jela 
i sladkiša, i staviti pet boca najboljeg vina. Kad ja 
dođem k tebi s mojim gostima i kad te upitam, da 
li si nam priredila objed, onda ti meni ovako odgo¬ 
vori: — Da, moj mužu; pa ti si poslao zeca, koji mi 
je javio od tebe sve, što si naredio. Ja sam sve točno 
izpunila. Evo objed od deset jela i sladkiša, a evo 
i pet boca vina! 

Zatim starac metne zeca u korpu i otiđe na put. 
Na pola puta između grada i svog imanja svrati u 
gostionicu, zatraži bocu vina i stane čekati. 

Nije dospio uzeti ni deset gutljaja, kad spazi 
kroz prozor tri kradljivca, koji su putem nekud brzo 
koracali. Kao da ništa nije među njima biio, starac 
skine kapu i pozdravi ih. 

— Dobro jutro, drugovi! — vikne on njima. — 

Kako ste? Kamo se tako rano žurite? Kako vaš 
magarac? 

. On je uginuo, — ljutio mu oni odgovore. _ 

Ti si nas prevario, stari lopove! 

Starac pljesnu rukama i pretvarajući se zastenje 
od žalosti. 

— Jadni magarče! — uzklikne on. — Pa zar si 
ti zbilja uginuo? I zašto sam ja prodao tebe, moje 
blago, ovim nevaljalcima! Nesretna životinjo! Kakva 
sam ja stara budala, što nisam poslušao svoju ženu. 
nego te prodao ljudima, koji su te umorili glađu! 
vi nedostojne ubice dragocjenoga čarobnog magarca! 

I tako pretvarajući se on napokon zaplače. Krad¬ 
ljivci ostadoše zapanjeni. Oni nisu nikako očekivali 
da b, čovjek mogao tako iskreno žaliti životinju, koju 
je tako dobro prodao. 

— Nu dosta, djede, plakanja! — rekoše mu. 
Umiri se! To bi morali mi plakati, a ne ti! Ta mi 
smo izgubili i novce i magarca! 

— Sto ste mu vi dali jesti? strogo ih upita starac. 

~ Slamu i vodu, — odgovore oni. — Onako 
kako si ti naredio! 

— A kakvu ste mu slamu dali? 

Kakvu? Pa to se zna kakvu!... Raženu! 

Starac poče zavijati od žalosti. 

— Ah, vi ubice! — zavikne on. — Ah, vi neva¬ 
ljala! Pa zar se tako plemenitog magarca može 
hraniti raženom slamom? Zar vam je to krava ili 
mazga? A možda ste vi pomislili, da je to svinja? 
Ah, vi neznalice, neznalice! Pa ovog čarobnog ma¬ 
garca trebalo je hraniti samo odabranom pšeničnom 
slamom! 

Kradljivci se pokunjiše. Žalost starca učinila im 
se tako iskrena, da su već počeli kriviti sami sebe 
i zaboravili su na osvetu, koju su spremali za starca, 
kad im je uginuo magarac. 

— Ali mi nismo znali! — žalostno mu rekoše. 

Onda oni sjednu za starčev stol, naruče vina, i 
nije prošlo ni četvrt sata, da su sva četvorica postali 
najbolji prijatelji na svietu. Starac ih je častio, i kad 
su već dosta popili, onda on izvadi iz korpe zeca, 
metne ga sebi u krilo i najozbiljnije mu naredi: 

— Zeko! Trči kući, što brže možeš, i reci našoj 
domaćici, da odmah priredi najbolji objed. Ja ću do¬ 
vesti trojicu mojih najboljih drugova. Neka ne bude 
manje od deset jela, i neka bude sladkiša. Pa reci, 
da iz podruma iznese najskupljeg vina! Čuješ, zeko? 
Jesi li me razumio? Ne ćeš ništa zaboraviti? 

Zec strese ušima, skoči sa starčevih koljena i o- 
sjetivši slobodu strugne u šumu. A tri kradljivca, koji 
su već odavna držali starca za čarobnjaka, nisu ni- 

kako mogli sakriti svoje čuđenje i samo su gledali, 
što će biti dalje. Starac ih pozove k sebi na objed, 
a oni se rado odazovu njegovu pozivu, i sva četvo¬ 
rica upute se k objedu. Starac ih je namjerice poveo 
okolišnim putem, samo da dadne starici što više vre¬ 
mena, da se pripravi. Kad su oni došli pred kuću, u 
kojoj je živio starac, pred njih iziđe sama starica. 

No, je li sve u redu? — obrati joj se starac. 

Sve, dragi, sve, — odgovori prijazno starica. 

Dedte uniđite! Naš zeko je dotrčao sav zadihan, 

skočio mi na klupu pa reče: — Bakice, — kaže, _ 

priredi što prije objed, — kaže. — Naš domaćin —, 
kaže, vodi k nama goste. Samo gledaj, da ne 
bude manje od deset jela, i neka bude sladkiša, i 
neka bude —, kaže, — odličnog vina! Evo to sam 
ja sve i priredila. 

Kradljivci u čudu pogledali jedan drugog. 

Zatim svi sjedoše, da objeduju. Starac je nepre¬ 
stano točio vino svojim prijateljima. Oni nisu odbi¬ 
jali i poslije pola sata već su se grlili i pjevali pjesme. 
Na posijedku se obrate starcu s pokornom molbom, 
ne bi li im prodao i onog neobičnog zeca. 

Ta mi ćemo njega skupo preprodati kakvom 
grofu ili barunu! — govorili su oni pijani. — Ti ne 
možeš ni zamisliti, djede, koliko mi možemo za nje¬ 
ga dobiti! 

Ali starac nije pristajao i odmahivao glavom. 

Ne, ne! — govorio je on. — Ja sam već i tako, 
stara budala, počinio jednu glupost, što sam vam 
prodao jadnog magarca. A sa zecom se ne ću 
razstati ni za što na svietu! 

— Prodaj, djede! — navaljivali su oni. — Daj, 
ne bi li mi povratili makar onih pet stotina piastera, 
koje smo izgubili na magarcu! Hoćeš za zeca šest 
stotina piastera? 

— Ne! — odgovori starac i opet im napuni čaše. 

Oni se kucnu i izpiju. 

— No, hoćeš li hiljadu? 

Starac se zamisli. 

— Već ne znam, što da vam kažem, — odgovori 
on. Neka odluči sama starica. Zeko pripada njoj, pa 
onda neka ona sama i odlučuje! 

Starica se također zamislila. 

— Prodaj, bakice! — obratili se njoj kradljivci. 

— Pa dobro! — mahnula je rukom starica. — 
Samo pod jednim uvjetom: hranite ga svako jutro 
samo svježom mrkvom! 

— Hoćemo, hoćemo! 

Oni izbroje hiljadu piastera, a starac iz korpe 
izvadi drugog zeca i preda im ga u ruke. Oni su se 
tako obradovali, da su odmah ustali od stola, opros¬ 
tili se i uputili svojim kućama. 

— Znate što, braćo, — predloži jedan od krad- 
Ijivaca, kad su bili već na pola puta, — hajde da 
pošaljemo sada zeku mojoj ženi. Neka nam ona 
priredi kavu i limunadu! 

— Dobro, — pristao je drugi. — Samo neka se 
zeko uzput svrati i mojoj ženi, i neka joj naredi, da 
mi pripravi meku postelju. 

— Ne, ne! — zavikao je treći. — Neka on naj¬ 
prije svrati mojoj ženi i naredi joj, da za nas pri¬ 
pravi vina. Ja bih još pio! 

Tako oni predali zecu svoje odredbe i pustili ga 
na slobodu. Ovaj skoči i za čas ga nestalo izpred 
njihovih očiju. 

— Ne tuda! Ne tuda! — zavikaše za njim krad¬ 
ljivci. — Naše žene ne žive tamo! 

Ali zec ih nije slušao misleći samo na sebe i na 
svoju slobodu. 

Međutim tri prijatelja stignu do kuće prvog od 

njih. 

— A gdje je kava i limunada? — upita prvi 
kradljivac svoju ženu. 

— Kakva kava i limunada? 

— Pa ja sam ti naredio, da pripraviš! 

— Kada? 

Kradljivci pogledali jedan drugog. 

— Ja sam ti poslao zeca s nalogom! 

— Zeca? Pa ti si sišao s uma! Do čega može do¬ 
vesti piće čovjeka! 

Otiđoše do drugog prijatelja, zatim do trećeg — 
i svuda isto. Nikakvog zeca njihove žene nisu vi¬ 
djele i ništa nisu priredile za svoje muževe. Tada se 
kradljivci dosjete, da su opet prevareni. 

— No dobro! — zaviču oni i zapriete se pest- 
nicama. — Ovaj put mi ćemo se već tebi osvetiti, 
nevaljali starče! Ah, ti stari opanak! Gle, kako je on 
nas mudro nasamario! Ali sada je već kasno. Već 
je noć. Pričekat ćemo jutro. Više si ništa ne možemo 
pomoći, braćo, nego bolje, da idemo spavati! 

Sva trojica legnu spavati i uskoro zahrču. A kad 
je svanulo jutro, oni skoče i istom triezni shvate, što 
su uradili plativši toliko novaca najprije za magarca, 
a onda za zeca. 

— Osveta! Osveta starcu! — zaviču oni. — Ne¬ 
ma za njega milosti! 

A u to vrieme ni starac nije dangubio. On je još 
s večeri otišao na redarstvo i izpričao, kako su tri 
kradljivca prevarili njegovu staru kupivši od nje kravu 
za kozu. 

— A da vam ne bude dosadno baviti se tim 
poslom, — reče on, — evo vam hiljadu piastera u 
korist sirotinje naše obćine! 

Svi su i prije držali, da stari ima novaca, pa 

zato se nitko nije začudio, što je on u korist sirotinje 

dao tako veliku svotu. To se svidjelo redarstvenom 
poglavaru. 

— Samo nam ti prokaži te kradljivce, — reče 

on njemu. Mi ćemo njih onda brzo uhvatiti i strpati 

u zatvor! Mi već odavno pazimo na njih i samo če¬ 
kamo, da ih dobijemo! 

On dade starcu tri redara, a on ih odvede i 
sakrije u svoju kuću. 

— Osveta, osveta starcu! — odjednom se za¬ 
čuli kod vrata glasovi triju kradljivaca. — Mi ne ćemo 
dopustiti, da on od nas pravi budale! Mi ćemo njemu 
platiti za sve! 

Ali u taj čas skoče iz zasjede redari, metnu im 
na ruke lisice i odvedu ih pred sudca. 

— Sada ćemo vam pokazati osvetu, — rekoše 
oni. — Ovo će vam biti ne koza, ne krava, nego 
zatvor! 

I izvadivši sablje nalože kradljivcima, da ih slie- 
de. A starac i starica živjeli i dalje i uživali. Poslije 
smrti ostavili su svojoj obćini u korist sirotinje još i 
onih pet stotina piastera, koje su dobili za magarca. 
I svi su se s poštovanjem sjećali njih, i nitko nikad 
nije doznao, kako se starac odjednom domogao tako 
velikih svota. 

NIJE VELIKA NESREĆA 


Tamo, gdje je šuma najgušća, u uvali, pod golim 
korienjem snažnih jela bio je brlog stare medvjedice. 

Udoban je bio brlog — širok, prostran, i milo je 
bilo staroj medvjedici, da se u njemu odmara za 
kišnih jesenskih dana skupa s nestašnim i zabavlje¬ 
nim medvjedićima. Milo je bilo njoj, staroj, spavati 
i svu dugu zimu, kad je vani sve pucalo od ljutog 
mraza, a oko brloga ležali veliki smetovi sniega. 

Bila je tiha, mirna jesen. I stara medvjedica mar¬ 
ljivo se spremala za zimski san. Spremala se za zimu 
i poljska mišica uređujući svoj stan pod medvjeđim 
brlogom. Ona je iz šume navukla u rupu suhe maho¬ 
vine, odpalog lišća, pahuljica i napokon uredila svoj 
stan tako liepo, da joj je srdce zaigralo od dragosti. 

— No, djeco, zar nije liepo? — zapita ona svoje 
male mišiće. 

— Ah, majko! neobično je liepo! — zapiskaše 

oni. 

— Vidite, kako se za vas brine majka! — poučno 
reče stara mišica. — Ja ne volim raditi kojekako. 
Uh!... Što je to? ... 

Stara mišica najednoč umukne i počne osluški¬ 
vati. Nad njima muklo odjekivali težki udarci, da 
se tavanica njihova stana sva tresla. 

— Ha, ha, ha! — nasmijaše se mišići. — To uva¬ 
žena medvjedica pleše ... 

Stara se mišica namršti, zaklima glavom i sa 
strahom pogleda na tavanicu. Zatim iztrči iz rupe, 
stane na stražnje noge i zaviri u medvjeđi brlog. 

Zbilja, stara je medvjedica marljivo tapkala briž¬ 
no nabijajući pod svoga brloga. 

— Ej, ti, gospođo medvjedice!... — zapiskala 
mišica. 

Medvjedica stane i u čudu se okrene. 

— A što bi ti? — grubo upita ona. 

— Što ti to radiš? 

— Pa vidiš, da nabijam pod! — odazove se 
medvjedica. — A što se to tebe tiče? 

— Molim te, malo pripazi. Ti ćeš nam probiti 
tavanicu! 

— Pa što onda? 

Ah! — uzruja se mišica. — Kao da vi ne znate, 
da mi pod vama živimo ... Odkad smo ovdje, uviek 
je bilo mirno, a eto ti sad nešto novo. 

— Gubi se! — zamumlja medvjedica. — Što mi 
dosađuješ! Treba te pritisnuti šapom, i onda će biti 
kraj!... 

Mišica tužno odmahne glavom i uputi se u svoju 
rupu. Ali joj u susret u taj čas iztrčaše drhćući mišići. 

— Oj, majko, majko! — žalostno su oni cvilili. 

— Šta se dogodilo? — uzdrhta stara mišica. 

— Oh, majko!... Zatrpalo našu rupu... Tava¬ 
nica se srušila, i zemlja je zasula mlađeg bracu ... 

Kao izvan sebe stara mišica pojuri u rupu. Sa sve 
četiri šapice počela je razgrtati oronulu zemlju i pra¬ 
viti prolaz, da dođe do nesretnog mišića. Uskoro ga 
se dokopa, ali jao! — on već nije disao. 

Bilo je veče. Sunce se već spremalo na počinak. 
Stara mišica nekako smjesti ostale žive mišiće u su¬ 
sjednu udubinu, a sama izađe napolje, sjede kraj rupe 
i tužno se zamisli. Kako je jutros još sve bilo liepo! 
Ona je mislila, da će se sa svojim mišićima smjestiti 
u rupu, kako samo može biti najbolje! Kako je ona 
samo bila mirna i zadovoljna — kad najednoč desi 
se nešto tako neočekivano ... 

Sada je jadnoj staroj mišici osamljenost bila gor¬ 
ka i težka, i htjelo joj se, da makar s kim bilo podieli 
svoju tugu. 

Ležeći u svom brlogu stara medvjedica proviri 
napolje pa spazivši mišicu zamumlja: 

— No, stara budalo! Sada možeš biti mirna! Ja 
sam već udesila brlog i više ne ću plesati nad vama, 

— Ah, jao meni! — tužno reče stara mišica. — 
Znaš li ti, kakva je nesreća mene zadesila? 

— A kakva nesreća može snaći miša? — 
osmjehnula se medvjedica. — Priča makar šta!... 

— Ti si tapkala na jednom mjestu, i od toga se 
zatrpala naša rupa!... 

— No, pa što onda?... 

— Oh, pa ugušio se moj mišić!... A kako je 
to krasan mišić bio — živahan, veseo i tako bistar! 

Medvjedica je ravnodušno zievnula. 

— Samo to? — progunđa. — Pa nesreća baš 
nije velika. Jedan miš manje ili više, to ništa ne čini! 

— Da, ali on je bio moje diete! — uzbunila se 
mišica. — Razumiješ li ti to?... 

— Svejedno — važno je samo to, da je on bio 
mišić... Kad bi ubila moga medvjedića — onda bi 
bio drugi razgovor. A da kažemo istinu, šta vriedi 
jedan miš? 

Kad je stara mišica čula ove hladne i ravnodušne 
rieči — sva je uzdrhtala ne našavši nikakve samilosti 
u svojoj nesreći, i mučna bol stegnula je njezino srdce. 
Oh, kako bi se ona na nju bacila za svoje djetešce!.. 
Ali ona se sjeti svoje nemoći, svoje slabosti i sva se 
nekako skupila i ušla u se sa svojom težkom tugom. 

CVIEĆE BIELE VILE 


Ranim jutrom izašao sam s »Robinzonom«. 

Namjeravao sam da pohodim Bielu Vilu pa da 
se vratim kući. 

Možda vam nije razumljivo ovo, o čemu vam 
pričam. 

»Robinzon« — je moj pas. Što se tiče Biele Vile, 
to je klisura na vrhu jednog alpskog brda. 

Ova klisura izdaleka jako naliči na čovjeka u 
bielom plaštu: ona je uviek pokrivena sniegom. 

U zoru, kad izlazeće sunce porumeni vrhove go¬ 
ra, onda Biela Viela izgleda, kao da je živa ili kao 
kup izklesan od bielog mramora. 

Kod nas postoji vjerovanje, da ubrani cvietak 
runolista, koji rastu u izobilju na podnožju Biele Vile, 
cielu godinu donosi sreću. 

Ja nisam za sebe htio ubrati runolist Biele Vile. 

Malo poviše naše kuće na brdu živjela je žena, 
tako zagrižljiva i ljuta, da su se i same njezine koze 

i ovce, kad se ona k njima približavala sa štapom u 
rukama, stiskale jedna uz drugu, a jarci i ovnovi spuš¬ 
tali rogove spremajući se za obranu. 

Ta se žena zvala Marta. 

Ona je bila sieda i nikad se nije pokrivala rub- 
cem, nego je vezivala glavu crnom vrpcom s bielom 
trakom. Suknju je nosila također crnu, kao što je i 
povezica na glavi, isto s bielom trakom na rubu. 

Ona je bila luda, i evo što su o tome pričali: 

Njezin jedinac sin htio joj je na dan rođenja da¬ 
rovati runolist Biele Vile, ali se survao u provaliju i 
ostao mrtav. Ona je poslije toga poludila, i zatim su 
je često viđali, kako negdje na kamenu stoji i štapom 
prieti Bieloj Vili. 

Ponekad u noći ona nije spavala, nego je lutala 
oko svoje kuće; i makar je bilo tamno, i ništa se nije 
moglo vidjeti, ona je dizala štap nad glavu i nekome 
prietila i nekog grdila. 

Slušajući ju, kako u tami grdi, mnogi su se kri¬ 
žali i govorili: 

— Kako samo može govoriti takve rieči! 

Nesretna žena je mislila, da se njezin sin nije 
svojom krivicom survao u provaliju, nego da ga je 
tamo gurnula Biela Vila. Ona je držala nju za živu. 

A držala je za živu Bielu Vilu i njezina unuka 
Ruža, kćerka njena sina. 

Jednom je Ruža meni rekla: 

— Nabavi mi runolist Biele Vile — i tada će 
baka postati dobra i ne će uviek prietiti štapom ... 

Davši rieč Ruži, da ću joj nabaviti runolist Biele 
Vile, ja sam drugi dan ustao rano i uputio se s »Ro- 
binzonom« do Biele Vile. 

Čim sam se uzpeo na brdo do onog mjesta, 
gdje su rasle jele, i u razsjeklinama ležao snieg, na¬ 
išao sam na runoliste. 

Ali to nisu bili runolisti Biele Vile. 

Ako i sada dođete u naša brda, to će vam reći: 

— Samo oni runolisti donose sreću, kojima Biela 
Vila ukrašuje svoj plašt. 

Ja sam to znao i verao sam se sve više ... 

I napokon sam ih ugledao, kao i plašt Biele Vile 
— onu bielu plahtu sniega, koja je ležala na kame¬ 
nju ... Ja sam ubrao dva cvietka i počeo se spuštati 
istim putem. 

Ne znam, kako se to dogodilo. 

Verao sam se ja dobro po brdima, ali ovdje 
odjednom sam se poskliznuo i pao s visine od go¬ 
tovo četiri metra. 

Makar sam pao u duboki snieg i nisam se po- 
vriedio, ipak sam izgubio sviest. Ne znam, kako dugo 
sam tamo ležao. 


116 
































Kad sam došao k sebi, prije svega sam začuo 
lajanje i režanje »Robinzona«. 

Dignuvši glavu ugledao sam nekoliko orlova, 
koji su nada mnom kružili — i čuo se šum njihovih 
krila. 

Sada sam se sjetio, da sam ovaj šum čuo i prije 
— onda, kad još nisam sasvim došao k sviesti. 

Trebalo je ići, i ja sam se s »Robinzonom« opet 
počeo spuštati s kamena na kamen. I neprestano nad 
nama su kružili orlovi šuštajući krilima. 

Ne znam, što bi se sa mnom zbilo, dok sam 
ležao bez sviesti, da nije bilo »Robinzona«, jer naši 
orlovi mogu napasti i na dječake, koji pasu ovce i 
koze u brdima. I tada se čovjek mora od njih braniti 
kamenjem i štapovima. 

Sada više stara Marta ne prieti Bieloj Vili. Ona 
kaže, ako joj je Vila poslala preko mene cvietak 
runolista, onda će joj povratiti i sina. 

Da vam je bilo vidjeti, kako je ona skupa s Ru¬ 
žom milovala »Robinzona«, kad sam im pričao, kako 
me je on spasio od orlova!... 

PRIČA O VRANI KRADLJIVICI I 
SVRAKI BJELOBOKOJ 

Živjela svraka-bjeloboka u svome gniezdu na 
vrhu stare breze. Izvela dječicu. Djeca odrasla pa od¬ 
letjela — ostala svraka sama. 

I postalo joj dosadno — nema s kim da pro- 
brblja, prokrešti! A to je ona jako voljela. 

Sletjela ona na put, a u susret joj vrana, sva 
razčupana, operušana, oko joj podbijeno — ide ona 
pa hramlje. 

— Tko te je tako uredio, kumice? — pita svraka. 

Vrana glavu na stranu naklonila, krila spustila 
— i hajd jadikovati. 

— Tukli su me, tukle babe, mlatile, na mene 
jadnu kamenje bacale... 

— Zašto? — pita svraka. 

— Ah, bez ikakva razloga! Samo zbog sitnice!.. 
Babi izleglo kokoš piliće, žute, Ijepuškaste! Prohtjelo 
mi se s njima poigrati — sletjela ja k njima i htjela 

jednom piletu da pogladim perje, kad odjednom se 
kokoš baci na mene pa kokodače: Kuda! Kuda!... 
Požurite amo u pomoć: Vrana će odnieti pile!... 

I dotrčale babe sa štapovima, s grabi jama! Jedva 
sam im živa umakla! 

Sažalila se svraka na vranu: 

— Ah, ti, jadna ptico!... 

A u zbilji je bilo sasvim drugčije: Vrana je htjela 
pile ukrasti pa pojesti — zato su je i izpremlatili. 

— Pa gdje ti živiš, gdje je tvoje gniezdo? — 
pita svraka vranu. 

— Ja nemam gniezda! — tužno reče vrana. — 
Čavke razbojnice mene su iztjerale iz moga vlasti¬ 
tog gniezda ... 

I sada je vrana slagala: Ona zbog lienosti nije 
htjela da napravi sebi gniezdo i zavukla se u staro 
čavkino. Doletjele čavke i sramotno ju iztjerale. 

Opet se sažalila svraka na vranu i reče: 

— Onda hodi k meni u moje gniezdo — bit će 
nam skupa veselije. 

Vrana se obradovala, što joj je uspjelo svraku 
prevariti, i odtada je svraka s vranom živjela u jed¬ 
nom gniezdu. 

Jednom doletio svraki u goste njezin kum — stari 
vrabac, a vrana nije bila kod kuće. Kad je on saznao, 

da je svraka k sebi uzela vranu, zakimao je glavom 
i nakostriešio se: 

— Ova vrana, kumo, zadat će ti velike brige! 
Ne zovu nju badava svuda vranom-kradljivicom. 

— Ne, mali kumiću, — reče svraka, — bez raz¬ 
loga napadaju vranu, nevinu osuđuju!... 

— Vidjet ćeš ti već! — ponovio vrabac i odletio. 

Živi svraka s vranom dan, drugi, treći. Vrana se 
oporavila, udebljala. Po cio dan nekud leti — uvečer 
se vraća kući sita, presita i uviek nešto vuče: sad 
klubče konca, sad paru, sad iglu, a jednom je čak i 
svietlu žlicu doniela! 

Svraka se čudi: 

— Gdje ti to sve uzimaš? 

— Pa, dobijem za moj trud, mila svrako!... Ja 
djecu njiham, piliće čuvam — eto, tako sam i zara¬ 
dila!... — skromno reče vrana. 

— A što će ti to sve? — opet pita svraka. 

— E, svrako, svrako! — odgovara vrana. — Ne 
mogu ja vrieđati ljude ne primajući poklone... A ja 
volim sve, što sja!... Samo ti, svrako, gledaj, da ne 
brbljaš nikome; ne pričaj o mome bogatstvu — jer 
će inače doletjeti čavke razbojnice, orobit će nas pa 
i gniezdo će nam razrušiti!... 

I ovaj puta povjerovala svraka vrani lažljivici i 
kradljivici i čuvala se, da se ne izbrblja. 

A vrana sve vuče pa vuče — navukla puno 
gniezdo, a ponajviše ptičjih perca. 

— Pa gdje ti ta perca uzimaš? — opet se čudi 
svraka. 

— Sve za posao, sve za moj trud dobivam! •— ne 
zbunjujući se odgovara vrana. — Sad sam ja kod 
ptica stražar, čuvam gniezda — eto, ptice mi i pla¬ 
ćaju svojim percima, da pod starost imam perinicu!.. 

Svraka je u sve vjerovala, a nije joj ni na um 
došlo, da vrana sebi za objed neprestano krade ptiće 
iz gniezda! Udesila vrana u gniezdu neku postelju, 
naokolo nagomilala svakog dobra kradenog — po¬ 
sve u kut sturala svraku! 

Ova je trpjela, trpjela pa napokon reče: 

— Ti bi, vrano, trebala da se malo pomakneš ... 

, Vidiš, da za mene već i mjesta nema! 

A vrana samo zaškiljila: 

— O, mila svrako... Ako ti je već sa mnom po¬ 
stalo tiesno — ne ustručavaj se ... Potraži sebi dru¬ 
go gniezdo, a ja ću bez tebe već nekako proživjeti. 

— Bezsavjestna, ti bezsavjestna ptico! — samo 
je to mogla progovoriti svraka. — Ovako ti plaćaš 
za moje dobro? 

A vrana kao da se čudi: 

— Pa čime sam ja tebe, mila svrako, uvriedila? 
Eto sad me i ti psuješ! Zar ja tebe tjeram? 

Vidi svraka, da sa vranom ne može izići na kraj 
— od muke samo mahnu krilom i zavuče se u tiesni 
kut. 

Drugog dana vuče vrana kući sjajni prsten. 

— Pogledaj, svrako, što sam ja zaslužila svojom 
marljivošću! Cio dan sam čuvala piliće, pa me evo 
njihova gazdarica i nagradila prstenom. Ali to nije 
ma kakav prsten, nego je zlatan. Ja, stara vrana, 
dobro znam, što je srebro, a što zlato!... Vidiš 
kakvo će čudo u našem gniezdu ležati, a ti si se na 
me tužila i psovala me! Samo gledaj i dobro za¬ 
pamti, da nikome o prstenu ne pričaš i ne hvališ se, 
jer će nas inače orobiti! — plašila vrana svraku. 

— Ne ću!... — obećala svraka, a kad tamo, nije 
mogla dugo šutjeti i jedva je čekala, da se pohvali 
prstenom. 

Sletjela na put, gdje su golubovi proso zobali, 
i udri kreštati: 

— A kod mene u gniezdu na brezi zlatan prsten 
leži! Leži — ko sunašce bliešti! 

Kad su to začuli golubovi, zagukali: — Gu — 
gu — gu!... U gniezdu svrake-bjeloboke na brezi 
zlatan prsten leži! 

Od goluba saznala za prsten i lastavica — od¬ 
letjela u svoje gniezdo pod prozor susjedne kuće i 
zacvrkutala: — Vivist! vivist!... U svrakinu gniezdu 
na brezi zlatan prste leži! 

A vrana je ukrala prsten djevojci baš iz te kuće! 


124 


Kad je djevojka čula, o čemu lastavica cvrkuće, 
odtrči da potraži svračje gniezdo i nađe ga na sta¬ 
roj brezi pa hajd drvo tresti: palo gniezdo na zemlju, 
i sve, što je u njemu bilo, naokolo se razsulo. 

— O ti, svrako-kradljivice! — psovala djevojka 
sirotu pticu. 

— Svraka-kradljivica! Svraka-kradljivica! — po¬ 
navljali su golubovi, i cvrkutale lastavice. 

A svraka viče s breze: 

— Nisam ja krala! Nisam ja krala! Vrana krad¬ 
ljivica! 

Ali nitko joj nije povjerovao, jer su ukradeni 
prsten našli u njezinu gniezdu. 

Samo je jedini stari vrabac znao istinu, ali on je 
bio daleko i nije se mogao za svraku zauzeti. 

A vrana-kradljivica, kad je začula buku, sakrila 
se, kao da se to nje ništa ne tiče! 

I tako je svraka izgubila svoje gniezdo i dobro 
ime — zbog prijateljstva s lukavom vranom-kradlji- 
vicom. 

